TEORIA EVOLUŢIONISTA = UN ROD AL 

IMAGINAŢIEI 

Introducere 

„Cândva am crezut total în evoluţie", avea să-si amintească mai târziu Părintele Serafim. „Credeam nu fiindcă 
mă gândisem foarte mult la această problemă, ci doar fiindcă .«toată lumea crede în ea», căci este un 
.«fapt», si cum să tăgăduiesti .«faptele» ? [...] încă îmi mai amintesc cum profesorul meu de zoologie din 
anul întâi divaga asupra .«măreţelor idei ale omului»: pentru el, cea mai măreaţă idee pe care omul o 
născocise vreodată era ideea de evoluţie; o idee mult mai măreaţă, credea el, decât .«ideea de Dumnezeu»." 

Pe scurt, triumful darwinismului implica moartea lui Dumnezeu, pregătind înlocuirea religiei biblice cu o nouă 
credinţă întemeiată pe naturalismul evoluţionist. Noua credinţă urma să devină temei nu doar al ştiinţei, ci si al 
guvernării, legii si moralei. Urma să fie filosofia religioasă oficială a modernităţii." [Phillip E. Johnson, 
Defeating Darwinism by Opening Minds, Inter Varsitv Press, Downers Gr ove, Illinois, 1997, pp. 98-99. ] 

Câţiva dintre cei mai străluciţi savanţi ai lumii - de la Richard Owen si Louis Agassiz în anii 1860, până la 
Richard Goldschmidt si Otto Schindewolf în anii 1940 - au arătat comunităţii ştiinţifice stânjenitoarele 
dificultăţi ale teoriei proclamate la Centenarul Darwin, dar aceşti savanţi fuseseră ridiculizaţi iar obiecţiile lor, 
cu totul întemeiate, fuseseră respinse cu promptitudine. Pe lângă aceste critici cu glas tare, a existat si un grup 
tăcut de savanţi ce dezaprobau teoria evoluţionistă, dar se temeau să atace concepţia dominantă despre lume. 
Existenta grupului a fost confirmată chiar la Centenarul Darwin de către paleontologul Everett Claire Olson de 
la Universitatea din California, care spunea: „Este greu de apreciat mărimea si alcătuirea acestei fracţiuni 
tăcute, dar nu e nici o îndoială că număml lor nu este de neglijat". 

Fie că fuseseră reduşi la tăcere sau au ales să rămână tăcuţi, numeroşii savanţi ce au pus la îndoială darwinismul 
nu au fost auziţi de poporul american. Prin urmare, când Părintele Serafim a început să studieze ştiinţele 
naturale în liceu si în facultate, la începutul anilor cincizeci, i s-a spus că evoluţia întregii vieţi dintr-o supă 
primordială era o realitate incontestabilă si de neatacat, la fel de sigură (după cuvintele lui Julian Huxley) ca si 
faptul că pământul se roteşte în jurul soarelui. 

Părintele Serafim a absolvit Pomona College în 1956, continuând studierea vechii limbi si filosofii chineze la 
Academia de Studii Asiatice din San Francisco iar mai târziu la Berkeley University din California. Pe când se 
afla la Academie, a descoperit scrierile metafizicianului francez din secolul douăzeci, Rene Guenon, un 
tradiţionalist ce căuta răspunsuri la întrebările ultime în formele vechi, ortodoxe ale religiilor lumii. Guenon a 
limpezit si a preschimbat perspectiva intelectuală a Părintelui Serafim. Mai târziu el scria: „Guenon a fost cel 
care m-a învăţat să caut si să iubesc adevărul mai presus de toate, si să nu mă mulţumesc cu nimic altceva." 

Educaţia Părintelui Serafim îl învăţase să vadă toate lucrurile în termenii progresului istoric, conform concepţiei 
evoluţioniste a epocii modeme. După descoperirea lui Guenon, a început a vedea lucrurile în termenii 
decadentei istorice. 

In primii ani de după convertirea sa, Părintele Serafim a făcut o cercetare minuţioasă a istoriei filosofice a 
civilizaţiei apusene, spre a înţelege pe deplin cauzele din trecut, starea prezentă si dezvoltarea viitoare a 
apostaziei apusene de la „Vechea Ordine" a civilizaţiei creştine tradiţionale. Din acest studiu trebuia să iasă al 
său „magnum opus" filosofic, intitulat împărăţia omului si împărăţia lui Dumnezeu. 

In capitolul patru al lucrării pe care si-o propusese, Părintele Serafim avea să discute noua fizică propusă la 
sfârşitul Renaşterii de către raţionaliştii Bacon si Descartes, care priveau universul ca pe un sistem închis, 
ţintind să descopere cauzele prime si naturale (adică nedumnezeiesti) ale tuturor fenomenelor fizice. [Pentru o 
discuţie bine documentată asupra rădăcinilor istorice ale naturalismului vezi Michael Denton, Evolittion: A 
Theory in Crisis, Adler & Adler, Bethesda, Maryland, 1986, pp. 71 -73.] în acelaşi capitol urma să descrie 
filosofia modernă a progresului, ce s-a ivit la sfârşitul Iluminismului, înlocuind concepţia despre o lume stabilă 

ce caracterizase mare parte din gândirea Luminilor. Aceste două angajamente filosofice a priori - fată de 
naturalism si fată de progres au alcătuit stratul germinator din care a ieşit teoria evoluţiei, propusă întâi de 
bunicul lui Darwin, Erasmus, în 1794. Cum observa mai târziu Părintele Serafim, „Această teorie s-a dezvoltat 
în paralel cu mersul filosofiei moderne începând de la Descartes, cu mult înainte de a fi existat vreo .«dovadă 
ştiinţifică» a ei." 

Pe când lucra la "împărăţia omului si împărăţia lui Dumnezeu", Părintele Serafim identificase credinţa omului 
modern cu o formă secularizată de hiliasm: credinţa în inevitabilitatea progresului si în perfectibilitatea lumii 
acesteia căzute. Prin credinţa sa în dezvoltarea treptată de la inferior la superior, evolutionismul era strâns legat 
de hiliasm; sau, cum spune Părintele Serafim, era „o consecinţă aproape inevitabilă a acestuia". 

împreună cu hiliasmul, evoluţia era ceea ce Părintele Serafim numea „o forţă primordială adânc înrădăcinată, ce 
pare să pună stăpânire pe oameni cu totul în afara atitudinii si judecăţii lor conştiente. (Si este cât se poate de 
firesc să fie asa: ea a fost semănată în fiecare dintre noi încă din leagăn, si deci e foarte greu a o evidenţia si a o 
privi raţional.)" Ca ecou la cuvintele lui Julian Huxley, care la Centenarul Darwin numise evoluţia un „model 
de gândire", Părintele Serafim spunea că ea era „un model de gândire potrivnic ortodoxiei, nu doar o oarecare 
altă idee". Si acest model de gândire, observa el, urma un parcurs ce era „chiar opusul învăţăturii creştine": 

„Filosofia evoluţionistă a .«ridicării din animale» pare desigur de ne împăcat cu concepţia creştină a 
.«căderii din Rai», si întreaga noastră con ceptie asupra istoriei va fi negreşit determinată de felul în care 
credem !" 

Tocmai modelul de gândire hiliasto-evolutionist a fost acela care a produs mişcări politico-religioase precum 
socialismul internaţional (globalismul) si ecumenismul. Toate aceste mişcări împărtăşesc acelaşi tel hiliast: o 
„nouă ordine" viitoare unde toate rânduielile anterioare, privite ca având legătură cu o anumită treaptă a 
procesului, vor fi în întregime schimbate. La fel cum în ideea evoluţiei biologice orice deosebiri între organisme 
sunt estompate - întrucât organismele se transformă din unul în altul în perioade de milioane de ani - tot asa 
toate deosebirile între naţiuni si religii se estompează în „noua ordine mondială" a hiliasmului. 

După cum am văzut, în prima jumătate a secolului douăzeci savanţii se fereau să pună la îndoială modelul 
evoluţionist. Testau orice altă ipoteză, în afară de aceasta - căci pe ea se sprijineau toate celelalte, întreaga 
clasificare a noţiunilor lor. Cei câţiva savanţi - printre care unii foarte însemnaţi - ce îndrăzneau să submineze 
această dogmă erau socotiţi „eretici" si puşi pe lista neagră. 

După anii cincizeci situaţia a început a se schimba. Unul câte unul, „opozanţii tăcuţi" pomeniţi la Centenarul 
Darwin începură să iasă la iveală. Savanţi reputaţi începură să ridice serioase îndoieli asupra evoluţiei, si erau 
de-acum prea mulţi pentru a mai fi reduşi la tăcere. Progresele „ştiinţelor grele", ale geneticii moleculare, 
embriologiei etc, puneau mari dificultăţi savanţilor în a împăca datele lor cu modelul neodarwinist. Au apărut 
cărţi ştiinţifice ce criticau teoria lui Darwin, printre care Implications of Evolution (Implicaţiile evoluţiei) 
(1961) de G. A. Kerkut, profesor de fiziologie si biochimie la Universitatea Southampton, Anglia, si 
L'Evolution du vivant (Evoluţia organismelor vii) (1973) de Pierre P. Grasse, unul dintre cei mai mari biologi în 
viată, fost preşedinte al Academiei Franceze de Ştiinţe. Dr. Grasse îsi încheia cartea cu acest nimicitor 
rechizitoriu al evoluţiei darwiniste: 

„Prin uzul si abuzul unor postulate ascunse, al unor îndrăzneţe si ade sea neîntemeiate extrapolări, s-a creat o 
pseudo-stiintă. Ea prinde rădăcini în chiar miezul biologiei, făcând să rătăcească numeroşi biochimisti si 
biologi, ce cred în mod sincer că acurateţea conceptelor fundamentale a fost demonstrată, ceea ce este departe 
de realitate. "[Am citat după traducerea engleză a cărţii lui Pierre P. Grasse, Evolution ofLiving Organisms, 
Academic Press, New York, 1977, p. 202.] 

In ciuda unor astfel de afirmaţii ale unor savanţi de primă mărime, dezbaterea asupra teoriei evoluţioniste ca o 
pseudo-stiintă a rămas în mare pare în tre zidurile instituţiilor ştiinţifice, nefiind încă cunoscută publicului. 
Oamenii care ar fi vrut să afle ce se întâmpla cu adevărat în mediile ştiinţifice ar fi trebuit mai întâi să se fami 
liarizeze cu cărţile si revistele de specialitate. 

In dorinţa sinceră de a sti ce avea de spus ştiinţa modernă despre evoluţie - ce anume era într-adevăr dovedit si 
ce anume era speculaţie - Părintele Se rafîm a studiat principalele lucrări ştiinţifice, ca si lucrările de 
popularizare asupra „dovezilor" evoluţiei si originii omului. A stat de vorbă si cu savanţi ce lucrau în instituţiile 
cele mai importante, care i-au spus că până si între adepţii evoluţiei mulţi admiteau că nu există de fapt dovezi 
pentru aceasta, ci doar că „este mai logică" sau că „alternativa ei este de neconceput" - adică facerea lumii de 
către Dumnezeu. Pentru un savant autentic, susţineau ei, simpla teorie a evoluţiei este un mijloc destul de 
convenabil de clasificare, iar un alt model la fel de ştiinţific ar putea fi tot atât de acceptabil. 

Am pomenit mai devreme cum în anii 1960-1970 îndoielile tot mai mari ale savanţilor în legătură cu 
neodarwinismul fuseseră, în mare parte, ascunse între zidurile comunităţii ştiinţifice. Pe la sfârşitul anilor 
şaptezeci, zidurile au început să se spargă. Prima fisură s-a produs când paleontologi de frunte, precum Niles 
Eldredge si Stephen Jay Gould, si-au publicat noua teorie evoluţionistă a „echilibrului punctual", spre a suplini 
lipsa formelor de tranziţie, evolutive, din datele oferite de fosile (forme care ar fi trebuit să existe, după 
neodarwinismul clasic). Noua teorie nu era deosebit de interesantă pentru marele public, dar ceea ce era socotit 
a fi cu adevărat demn de aflat era faptul că, contrar părerii încetăţenite, arhiva fosiliferă ; nu se potrivea defel cu 
aşteptările darwiniste. Gould mergea până acolo încât să ! numească lipsa formelor de tranziţie „secretul de 
fabricaţie al paleontologiei". Faptul a devenit ştire internaţională, dând impulsul următoarei faze din dărâmarea 
eşafodajului darwinist. 

De la moartea Părintelui Serafim au apărut o mulţime de cărţi foarte bune, care au ajutat la aducerea la 
cunoştinţa publicului a erorilor neodarwi nismului. In 1985 a apărut cartea lui Michael Denton, cercetător 
australian în biologie moleculară, Evolution: A Theory in Crisis (Evoluţia: criza unei teo rii), ce oferea o critică 
sistematică a modelului evoluţionist actual din pers pectiva mai multor discipline ştiinţifice. Din punctul de 
vedere al propriei discipline, Denton arăta că descoperirile specialiştilor în biologie moleculară aruncă din ce în 
ce mai multe îndoieli asupra pretenţiilor darwiniste. 

Evenimentul cel mai important si mai neaşteptat în dezbaterile asupra evoluţiei din ultimii ani a fost apariţia 
unui profesor de ştiinţe juridice, Phillip E. Johnson, ca unul dintre principalii critici mondiali ai darwinismului. 
Johnson, care predase dreptul la Berkeley University din California vreme de aproape treizeci de ani, spune că 
una dintre specializările sale este „analizarea logicii argumentelor si identificarea presupunerilor aflate îndă 
rătul acelor argumente". In 1987, citind argumentele în favoarea evoluţiei din cartea lui Richard Dawkins, The 
Blind Watchmaker (Ceasornicarul orb), a observat că ele se întemeiau mai curând pe retorică decât pe ştiinţa 
exactă. 

„Am putut vedea", îsi aminteşte el, „că Dawkins si-a realizat magia discur sului cu aceleaşi mijloace ce ne sunt 
atât de familiare nouă, avocaţilor... Am luat la rând toate cărţile, ajungând tot mai fascinat de evidentele 
dificultăţi ale cazului darwinist - dificultăţi ce fuseseră depăşite printr-o retorică înse lătoare si o repetiţie 
emfatică." [Tim Staftbrd, „ The Making of a Revolution", Christianity Today (8 decembrie 1997). „Darwinists 
Squirm under Spotlight: Interview wifh Phillip E. Johnson", Citizen Magazine (ianuarie, 1992).] 

Johnson a observat si felul cum răspundeau colegii săi din domeniul sti intei atunci când le punea întrebări 
dificile despre darwinism: 

„în loc să ia în serios problemele intelectuale si să le riposteze, ei răs pundeau de obicei prin tot felul de 
divagaţii si un limbaj imprecis, ceea ce făcea cu neputinţă discutarea obiecţiilor reale fată de darwinism. Este 
exact felul în care vorbesc oamenii ce încearcă cu tot dinadinsul să nu în teleagă un lucru. 

Un alt mod de a evita problema era marele contrast pe care l-am ob servat între tonul extrem de dogmatic 
folosit de darwinisti când se adre sau publicului obişnuit si recunoaşterea pe fată, în cercurile ştiinţifice, a 
serioaselor dificultăţi ale teoriei... 

In 1991 profesorul Johnson a scos cartea Darwin on Trial (Darwin sub acuzaţie). Limpezimea gândirii sale în 
străbaterea retoricii darwinismului si expunerea temeiurilor logice ale controversei i-au adus rapid respectul 
creationistilor si necreationistilor deopotrivă, ca si resentimentul evolutionistilor înrăiţi, care nici până azi n-au 
reuşit să-i respingă nici măcar unul din argumente. 

Lucrarea lui Johnson a dat imbold mai multor savanţi să dea la iveală propriile întrebări dificile despre teoria 
evoluţiei. Cel mai renumit dintre ei este profesorul de biochimie Michael Behe, care în cartea sa din 1996, 
Darwin's Black Box (Cutia neagră a lui Darwin) arată că uimitoarele descoperiri recente ale biochimiei nu se 
împacă cu nici un fel de darwinism. El înfăţişează dovezi din domeniul său, conform cărora mecanismele 
biochimice interdependente trebuie sa fi fost proiectate, deşi, nefiind creationist, nu-1 identifică în mod direct pe 
Proiectant. 

In 1997, o altă carte ce dădea de gândit a constituit o puternică lovitură împotriva darwinismului: Not by 
Chance ! (Nu întâmplător!) de Dr. Lee Spetner. Biofizician evreu, specializat în codul genetic, Spetner si-a 
petrecut treizeci de ani cercetând posibilitatea evoluţiei la nivel genetic. El arată nu numai de ce mutaţiile 
întâmplătoare nu vor produce niciodată schimbările pretinse de evolutionisti, ci oferă si noi căi ştiinţifice de 
investigare a felului cum are loc variaţia în limitele genetice stricte ale fiecărui fel de organism. 

Anul următor a adus publicarea unei alte contribuţii majore: The Design Inference (Deducerea existentei unui 
Plan) de William A. Dembski, profesor de matematică si filosofie si proaspăt convertit la creştinismul ortodox. 
Intemeindu-se pe probabilitatea matematică, Dembski demonstrează în chip hotărâtor că nişte cauze naturale 
nedirijate nu pot da seamă de complexitatea biologică. 

Este interesant că Părintele Serafim prevăzuse aceste schimbări. In scrierile si în convorbirile sale spunea că 
ateismul si agnosticismul din ştiinţa si filosofia modernă, întemeiate din plin pe teoria lui Darwin, vor intra 
inevitabil în declin. Acest fapt va fi un avantaj pentru creştinii tradiţionalişti si pentru căutătorii adevăratului 
Dumnezeu; dar pe ceilalţi, spunea Părintele Serafim, îi va duce la un deism nedesluşit si la feluritele nuanţe de 
panteism ce vor caracteriza amăgitoarea „religie a viitorului". 

Phillip E. Johnson, creştin aflat în primele linii ale dezbaterii creatie/evolutie, este de acord cu prognoza făcută 
de Părintele Serafim în urmă cu peste douăzeci de ani. „Tocmai asta discutam cu toţi prietenii mei", spunea el 
„Materialismul ştiinţific se află în declin, dar locul lui e luat în mare măsură de formele unei religii 
nesănătoase." 

Ieromonahul Damaschin, Mănăstirea Sfanţul Gherman din Alaska 



Părintele Serafim Rose şi ştiinţa secolului al XXI-lea 

de Phillip E. Johnson 

Tema mea este, după expresia Părintelui Serafim, aceea că „evoluţia nu este nicidecum un .«fapt ştiinţific», 
ci filosofie". Filosofia respectivă este naturalismul (doctrina după care natura este „tot ce există"), care, în acest 
caz, e identică cu materialismul (doctrina că realitatea nu cuprinde nimic altceva decât particulele studiate de 
fizicieni). Dacă materialismul e adevărat, atunci natura trebuie să fie în stare să săvârşească propria creaţie, de 
unde existenta unui proces evolutiv materialist decurge ca o chestiune logică de neocolit. Deci, am afirmat eu, 
materialismul ştiinţific crede în evoluţia naturală nu pe baza unor dovezi, ci în ciuda lor. 

Dăinuie încă printre evolutionisti o legendă care spune că „ontogenia recapitulează filogenia"; adică dezvoltarea 
fătului uman în pântece este un fel de refacere a istoriei evoluţiei, embrionul trecând de la stadiul de peste la cel 
de reptilă si asa mai departe. Acest fenomen inexistent e numit adesea „Legea lui Haeckel", după cel mai 
cunoscut discipol german al lui Darwin. Sub o altă formă, „Legea" afirmă că embrionul trece nu prin stadiile 
adulte, ci prin formele embrionare ale formelor timpurii, „ancestrale". în oricare dintre formele ei, „Legea" nu 
există, si nu e susţinută de embriologii acreditaţi în literatura de specialitate. Se pot totuşi găsi unele stadii ce 
apar ici si colo, cu caracteristici care, cu putină imaginaţie, pot fi făcute să se încadreze în Legea lui Haeckel, 
iar acestea sunt mereu citate în lucrările de popularizare ca dovezi ale „evoluţiei". Exemplul cel mai faimos este 
cel al presupuselor „fante branhiale" ale embrionului uman într-un anumit stadiu de dezvoltare, deşi acele fante 
nu sunt branhii si nu devin niciodată branhii. 

Deşi Legea lui Haeckel a fost discreditată cu multe zeci de ani în urmă, ea exercită o fascinaţie atât de 
irezistibilă asupra imaginaţiei darwiniste, încât este încă predată în multe scoli din întreaga lume. Chiar muzee 
si universităţi onorabile continuă să propage o anumită versiune a ei, într-o formă vagă si neatacabilă. Iată, de 
pildă, ce are de spus pagina de Internet a Muzeului de Paleontologie de la Berkeley University din California 
despre Legea lui Haeckel: 

„.«Legea recapitulării» a fost discreditată încă de la începutul secolului douăzeci. Morfologii si biologii 
experimentalisti au arătat că nu există o corespondentă pas cu pas între filogenie si ontogenie. Deşi o formă radi 
cală de recapitulare este incorectă, filogenia si ontogenia sunt întreţesute, mulţi biologi începând atât să 
exploreze, cât si să înţeleagă bazele acestei legături." 

In fapt, cercetarea embriologică a demonstrat că este vorba de un proces riguros orientat, ce nu se potriveşte cu 
paradigma darwinistă. Efortul de a altera procesul prin inducerea de mutaţii poate produce diformităţi de tot 
felul, dar ele nu reuşesc să schimbe calea de dezvoltare asa încât embrionul să se dezvolte într-o creatură viabilă 
de un tip diferit. 

Mecanismul evoluţiei : mutaţie şi selecţie 

Cum anume face un proces material nesupravegheat ca să creeze o minu nătie atât de complicată, mult mai 
complexă decât un computer sau o navă spaţială ? 

Răspunsul darwinist spune că schimbări minuscule - de tipul variaţiilor ce apar la fiecare generaţie, diferentiind 
organismul juvenil de părinţii săi se acumulează treptat de-a lungul mai multor generaţii, până când produc un 
cu totul alt fel de creatură, cu noi organe si trăsături rezultate din adaptare. Nu s-a putut arăta niciodată că 
mecanismul acesta ar fi fost în stare să genereze altceva decât variaţii minore (de tipul creşterii si descreşterii 
mărimii ciocului la cintezoi, sau variaţii ale frecventei relative a exemplarelor de culoare deschisă sau închisă la 
o populaţie de molii). Fiind însă singura posibilitate naturalistă ce este cât de cât plauzibilă, darwinistii 
extrapolează cu frenezie pornind de la aceste exemple triviale, spre a postula un mecanism capabil să creeze 
nenumărate minuni de adaptare, inclusiv creierul uman. Asemenea pretenţii sunt slab argumentate, ca să nu 
zicem mai rău, iar în ultimii ani s-au lovit de exemple contrare de nedepăsit. Amănuntele se găsesc în cartea 
mea Darwin on Trial (Darwin sub acuzaţie) si în diferite articole ce sunt reunite pe web-site-ul meu 
(http://www.arn.org). [Multe dintre articolele lui Phillip E. Johnson pot fi găsite si în cartea sa Objection 
Sustaind (1998). (n. ed.)] Foarte pe scurt, iată două dintre categoriile independente de dovezi ce sunt decisive: 

1. Stazafosilă. Arhiva fosiliferă e caracterizată în mare măsură de un model ce indică apariţia bruscă urmată de 
stază. Noi tipuri de organisme apar dintr-o dată si deplin formate, rămânând practic neschimbate în continuare. 
Modelul poate fi eventual folosit în sprijinul afirmaţiei că creaţia nu a avut loc doar la început, ci de-a lungul 
întregii istorii a pământului (admiţând că datarea rocilor este corectă) [Totuşi procedeele de datare radiometrică 
acceptate în mod curent sunt ele însele întemeiate pe afimiatii uniformiste si evoluţioniste nedovedite. Vezi 
discutarea subiectului de către Părintele Serafim, ca si Anexa 4. (n. ed.)], dar refuză în orice caz să susţină 
pretenţia cheie a darwinismului că un fel de creaturi se schimbă, pas cu pas, în ceva complet diferit. Modelul nu 
se poate atribui nici unui fel de lacună în arhiva fosiliferă, căci el este mai evident si incontestabil tocmai în 
acele domenii (în special al nevertebratelor marine) unde datele sunt cât se poate de complete. 

Starea cu totul anti-darwinistă a arhivei fosilifere era cunoscută dintotdeauna iniţiaţilor ca „secretul de fabricaţie 
al paleontologiei", dar a ajuns în atenţia publicului pentru prima oară în anii optzeci, datorită publicităţii făcute 
teoriei evoluţiei de către „echilibrele punctuale". Teoria încerca să împace darwinismul cu modelul apariţiei 
bruşte si al stazei, presupunând că o evoluţie semnificativă are loc în grupuri mici, care se îndepărtează de 
populaţia principală (neschimbătoare), apoi reapar ca noi specii fără a lăsa urme ale transformării în arhiva 
fosiliferă. Prin acest mijloc, absenta dovezilor în favoarea evoluţiei a fost transformată în dovadă a unei evoluţii 
invizibile. în memorabilele cuvinte (1995) ale lui Niles Eldredge, unul din întemeietorii teoriei echilibrelor 
punctuale, „Evoluţia nu poate avea loc la nesfârşit altundeva. Iată de ce arhiva fosiliferă i-a izbit pe mulţi 
paleontologi ce încercau cu disperare să afle câte ceva despre evoluţie" [Niles Eldredge, Reinventing Darwin: 
The Great Debate at theHigh Table of Evolutionary Theory, John Wiley & Sons, New York, 1995, p. 95. Pentru 

o discuţie generală a controversei asupra echilibrului punctual vezi capitolul 4 din cartea mea Danvin on Trial 
(ed. a 2-a, 1993).]. 

Asa cum sugerează si remarca lui Eldredge, acest spectaculos model al infirmării fosile persistă chiar după un 
secol de eforturi susţinute ale paleontologilor darwinisti de a găsi dovezi în sprijinul îndrăgitei lor teorii. Orice 
fosilă îndoielnică care ar fi putut să fie interpretată cât de cât ca o formă intermediară în tranziţia darwinistă a 
fost citată ca dovadă că darwinismul este corect si totuşi, chiar după aceste eforturi eroice, marea majoritate a 
arhivei fosilifere este absolut la fel de incompatibilă cu aşteptările darwiniste pe cât era atunci când Darwin a 
propus teoria, în 1859. 

2. Complexitatea ireductibilă. Cartea specialistului în biologie moleculară Michael Behe[ Michael Behe, 
Darwin 's Black Box: The Biochemical. Challnge to Evolution, The Free Press/Simon & Schuster, New York, 
1996.], din 1996, a adus în atenţia publicului faptul că sistemele biologice la nivel molecular sunt de o 
complexitate ireductibilă. Aceasta înseamnă că ele sunt alcătuite din mai multe părţi si subsisteme complicate, 
care trebuie să se afle toate la locul lor pentru ca sistemul în întregul său să poată îndeplini o funcţie utilă. Cu 
alte cuvinte, aceste complicate sisteme nu se pot construi pas cu pas, cum pretinde teoria darwinistă, iar 
specialiştii in biologie moleculară nici măcar nu încearcă să prezinte scenarii amănunţite despre cum anume le- 
ar fi putut produce evoluţia. Ca si staza predominantă din arhiva fosiliferă, complexitatea ireductibilă la nivel 
molecular era de mult timp cunoscută specialiştilor, dar fusese ţinută ascunsă de atenţia publicului, fiindcă 
biologii nu ştiau cum să o explice într-un cadru darwinist. Aceasta ilustrează fenomenul descris în chip strălucit 
de Thomas Kuhn: faptele ce nu se potrivesc cu paradigma ştiinţifică dominantă tind a fî ignorate în mod 
sistematic, abătându-se de la cercetările aflate pe ordinea de zi. 

Când li se pun în fată dovezile zdrobitoare împotriva mecanismului darwinist si li se aminteşte lipsa dovezilor 
concrete în favoarea lui, darwinistii tind să se retragă pe o poziţie socotită a fî mai uşor de apărat. Ei fac 
distincţie între „teoria lui Darwin ca atare", despre care admit că este vulnerabilă, si ceea ce numesc „realitatea 
de fapt a evoluţiei", despre care pretind că ar fî incontestabilă. Ajungem astfel la a doua temă. 

Teza strămoşului comun 

Deosebirea între asa-zisa incontestabilă „realitate de fapt a evoluţiei" si „teoria lui Darwin" este obscură, pentru 
bunul motiv că simpla existentă a unui model de înrudire nu are mare însemnătate fără existenta unei teorii care 
să explice cum anume a apărut acel model. „Faptul" acesta este de obicei descris ca „existenta unui strămoş 
comun", afirmaţie ce înseamnă că oamenii (si celelalte animale) au un strămoş comun cu plantele, ciupercile si 
bacteriile. Presupusa dovadă a acestui fapt este aceea că vieţuitoarele există în grupuri, iar grupurile sunt legate 
printr-o serie de asemănări mai mari sau mai mici. Oamenii sunt asemănători în multe privinţe cu maimuţele, 
ceva mai puţin asemănători cu iepurii, încă si mai puţin asemănători cu şerpii, încă si mai puţin asemănători cu 
copacii, si asa mai departe. Toate grupurile disparate din ordinea clasificării (bacterii, plante, animale etc.) au o 
bază biochimică comună care arată că provin dintr-o obârşie comună. Explicaţia darwinistă a modelului spune 
că ea rezultă din existenta unui strămoş comun, grupurile cu cel mai mare grad de asemănare; fiind cele care au 
strămoşi comuni relativ recenţi. în realitate, strămoşii comuni sunt postulatele unei teorii ce tinde să explice 
faptul clasificării sau înrudirii. 

Teza „strămoşilor" presupune un proces de schimbare treptată foarte îndelungat, întrucât progeniturile diferă 
foarte puţin de părinţi în fiecare generaţie. Deci teza strămoşilor comuni presupune nu numai existenta acestor 
strămoşi pe pământ, ci si existenta unor şiruri foarte lungi de descendentă treptată ce legau pe vechii strămoşi 
de prezumtivii lor urmaşi moderni. Nimic din aceste lucruri nu este confirmat de studiul fosilelor, însă 
darwinistii cred că procesul trebuie totuşi să fi avut loc, socotind că este singura explicaţie ştiinţifică (adică 
naturalistă) a modelului vieţii. 

Dimpotrivă, un model ce arată existenta unor asemănări mai mari sau mai mici, sau al unor variaţii în cadrul 
unui tipar fundamental, pare mai curând să dovedească existenta unui plan comun decât a unui proces natural 
de evoluţie. Acest lucru a fost demonstrat în mod neintenţionat într-o carte din 1990, scrisă de un zoolog 
darwinist care ilustra „realitatea de fapt" a evoluţiei citând exemplul unei linii de automobile: 

„Totul evoluează, în sensul unei descendente cu modificări, fie că e vorba de politica guvernamentală, religie, 
maşini de curse sau organisme. Revoluţionara Corvette din fibre de sticlă a evoluat din strămoşi automo tori 
mult mai modeşti din 1953. Printre alte puncte de vârf din perfectio narea evolutivă a maşinii Corvette se 
numără modelul din 1962, în care originalul de 102 inci a fost redus la 98 de inci, introducându-se si noul 
cuplaj strâns de tip Stingray; modelul din 1968, premergătorul morfolo giei Corvette de astăzi, care a apărut cu 
acoperiş decapotabil; si modelul aniversar de argint din 1978, cu model de spate închis ermetic. Versiunea de 
azi este urmarea perfecţionărilor ce s-au acumulat din 1953 pas cu pas. Lucrul cel mai importat este faptul că, 
Corvette a evoluat printr-un proces de selecţie, exercitat asupra variaţilor ce au dus la o serie de forme tranzi 
tionale si la un final destul de diferit de punctul de pornire. Un proces similar modelează si evoluţia 
organismelor." [Tim Berra, Evolution and the Myth of Creationism. Stanford University Press, 1990, pp. 118- 
119.] 

Evident că maşinile Corvette, asemeni organismelor, au trăsături comune, fiindcă au fost concepute în mintea 
unui proiectant, iar nu fiindcă le-ar fi alcătuit vreun proces inconştient. Cu alte cuvinte, faptul inrudirii nu este o 
dovadă a existentei unui mecanism de creaţie pur naturalist sau inconştient. Simfoniile lui Beethoven urmează 
modelul unui plan comun cu variaţii, dar acest model nu poate nicidecum să vină în sprijinul teoriei că 
simfoniile s-au compus singure, fără nici un ajutor din partea lui Beethoven. 

Teoria evoluţiei este astăzi într-o stare de confuzie, în care marile personalităţi precum Stephen Jay Gould si 
Richard Dawkins se contrazic puternic în ce priveşte felul cum se presupune că ar fi avut loc evoluţia (pentru 
trecerea în revistă a acestor dispute majore vezi capitolul 4 din cartea mea Reason in the Balance). Aceşti 
ideologi aflaţi în război au un program de acelaşi tip, dar e mai curând un program filosofic, decât unul 
ştiinţific. Singurul lucru cu care sunt de acord, fie ce-o fi, este faptul că Dumnezeu trebuie scos afară din cadru. 
Aceasta ne duce la a treia si cea mai importantă parte a definirii evoluţiei. 

Evoluţia (în sens ştiinţific) este fundamental atee 

Am văzut că definiţia NABT afirmă că evoluţia este prin definiţie „nesupravegheată". Această cerinţă nu e o 
concluzie la care darwinistii au ajuns prin dovezi empirice, ci o presupoziţie filosofică reflectând punctul lor de 
pornire din naturalismul metafizic sau materialism. Dacă natura este singurul lucru care există, atunci ea trebuie 
să fie capabilă să-si săvârşească propria creaţie. Aceasta implică existenta unui proces evoluţionist natural 
capabil să alcătuiască lucruri foarte complexe începând de la cele simple. Iniţial, procesul trebuie să fi fost 
nedirijat, fiindcă o minte capabilă să diriteze evoluţia ar fi trebuit ea însăşi să evolueze dintr-o materie 
neînsufleţită. Desigur, după evoluarea flintelor umane, evoluţia poate deveni un proces dirijat, prin practicarea 
eugeniei si a ingineriei genetice. 

Date fiind aceste presupoziţii, chiar un lucru asa de grosolan ca darwinismul trebuie totuşi să fie adevărat, în 
ciuda evidentei. Evoluţia trebuie să pornească de la schimbări întâmplătoare si imprevizibile, si trebuie să aibă o 
forţă inconştientă capabilă să producă minunăţiile de inginerie complexă pe care le numim organisme. Iată de 
ce, în conferinţele sale, Richard Dawkins afirma că, dacă pe alte planete există o viată complexă, singura 
răspunzătoare de ele ar trebui să fie evoluţia darwinistă. Nu e nevoie de dovezi sau observaţii, căci mecanismul 
darwinist este singurul candidat plauzibil pentru această treabă, dat fiind punctul de pornire aflat în naturalism. 
Logica aceasta explică de ce darwinistii nu sunt deranjaţi de nici una dintre problemele evidente pe care criticii, 
precum eu însumi, le-au identificat. Teoria trebuie să fie adevărată cu orice preţ, căci altfel am rămâne fără o 
explicaţie mate rialistă a complexităţii vieţii si ar trebui să ne întoarcem la Dumnezeu. Logi ca respectivă a fost 
încorporată într-un pasaj dintr-un eseu din 1997 scris de geneticianul de frunte Richard Lewontin: 

„Noi ţinem partea ştiinţei în ciuda absurdităţii evidente a unora dintre explicaţiile ei, în ciuda eşecului său de a 
împlini multe din extravagantele sale făgăduinţe de sănătate si viată, în ciuda tolerării de către comunitatea 
ştiinţifică a unor povesti inconsistente luate ca atare, fiindcă ne-am luat un angajament prioritar, un angajament 
fată de materialism. Nu metodele si instituţiile ştiinţifice ne constrâng să acceptăm explicaţia materialistă a 
lumii fenomenale, ci, dimpotrivă, aderenta noastră apriorică la cauzalita tea materialistă ne obligă să creăm un 
aparat de investigare si un set de concepte ce produc explicaţii materialiste, indiferent cât de potrivnice in 
tuitiei, indiferent cât de mistificatoare pentru cei neinitiati. Mai mult, ma terialismul este absolut, căci nu putem 

să acceptăm ca un Picior Divin să ni se pună în prag." [Richard Lewontin, "Billions and Billions ofdemons", in 
The New York Review ofBooks,9 ianuarie 1997,pp28-31] Nu e nevoie să mai adăugăm ceva. 

Phillip E. Johnson 



Un sistem de gândire străin 

de Seraphim Rose 

Există enorm de multă confuzie în legătură cu evoluţia. Unii zic: „Creştinii ortodocşi nu se ceartă cu evoluţia" 
sau doar folosesc sintagma „evoluţia călăuzită de Dumnezeu". O asemenea înţelegere a evoluţiei este destul de 
primitivă: presupune considerarea ei ca „realitate ştiinţifică" de tipul heliocentrismului. De fapt, cei ce se opun 
evoluţiei sunt adeseori asemuiţi cu Biserica Romano-catolică împotrivindu-se lui Galilei, ba chiar unii creştini 
ortodocşi se tem să nu fie socotiţi „naivi" sau să rămână în urma curentelor intelectuale sau modelor timpului. 

Dar întreaga doctrină a evolutionismului este mult mai complexă decât un simplu „fapt ştiinţific" sau chiar o 
„ipoteză". Ea este o doctrină - o credinţă care cuprinde multe domenii ale gândirii, si nicidecum doar ştiinţa; si 
este destul de coerentă spre a putea vorbi despre ea ca despre o doctrina mai mult sau mai puţin închegată. Vom 
vedea că ea este o concepţie cu totul aparte asupra realităţii, cu propriile premise si deducţii filosofice si 
teologice aparte. In special în teologie ea oferă o alternativă deliberată la creştinismul ortodox în privinţa mai 
multor dogme cheie. 

Lipsa culturii filosofice printre creştinii ortodocşi 

Greşita înţelegere a evoluţiei din partea unora dintre creştinii ortodocşi vine dintr-o lipsă de cultură filosofică. 

1 . Nu au o atitudine critică fată de „descoperirile" ştiinţifice (deşi, în deplin acord cu spiritul modern, au o 
atitudine critică fată de Scriptură !) si nu pricep natura „dovezilor" ştiinţifice despre care se presupune că vin în 
sprijinul evoluţiei, nici nu ştiu cum să deosebească faptele de filosofic Ei sunt intimidaţi fără motiv de „experţii 
ştiinţifici" si nu-si dau prea multă osteneală să cerceteze problema ei însisi. 

2. Nu înţeleg „duhul vremii" care a dat naştere evoluţiei, primind deci în chip naiv „realitatea ştiinţifică" a 
evoluţiei, dar respingând culminarea filosofiei evoluţiei, precum la Teilhard de Chardin, nevăzând că ele 
formează un întreg; fara filosofie nu ar fi existat niciodată „realitatea de fapt" a evoluţiei. 

3. Nu înţeleg filosofia Sfinţilor Părinţi - întreaga lor perspectivă asupra firii si asupra unor probleme aparte, 
precum natura lucrurilor individuale. 

Cadrul istoric 

In epoca Luminilor concepţia despre lume era destul de bine statornicită. Cu puţin înainte de această epocă, 
arhiepiscopul anglican Ussher de Armagh a calculat toţi anii daţi în genealogiile Vechiului Testament si a emis 
ideea că lumea a fost creată în anul 4004 î.H. Newton credea acest lucru,iar concepţia despre lume a 
luminismului era favorabilă ideii că Dumnezeu a creat lumea în sase zile si apoi a lăsat-o să se dezvolte singură, 
si că toate speciile erau întocmai asa cum le vedem noi astăzi. Oamenii de ştiinţă din acea vreme acceptau acest 
lucru. 

La sfârşitul epocii Luminilor însă, o dată cu febra revoluţionară, concepţia statornicită despre lume a început să 
se fisureze, unii "savanţi" venind deja cu teorii mai radicale. La sfârşitul veacului al optsprezecelea, Erasmus 
Darwin, bunicul lui Charles Darwin, venise deja cu ipoteza că întreaga viată provine dintr-un singur filament 
primordial - exact ceea ce se susţine astăzi prin teoria evoluţiei. [ Cartea lui Erasmus Darwin, Zoonomia, în 
care propunea această teorie, a fost publicată în 1794. (n. eJ.^JTeoria sa nu se referea doar la o specie sau fel 

de creatură, ci presupunea că picătura sau filamentul primordial se dezvolta, dând naştere tuturor felurilor de 
creaturi, prin transmutaţii. „Ar fi oare prea îndrăzneţ", întreba el, „să ne închipuim că, în imensa durată de timp 
de când a început existenta pământului, poate cu milioane de veacuri înaintea istoriei omenirii - ar fi oare prea 
îndrăzneţ să ne închipuim că toate animalele cu sânge cald au apămt dintr-un singur filament ?" 

Noua explicaţie a lui Erasmus Darwin era o încercare de continuare a spiritului Luminilor, de extrem 
raţionalism si simplitate. Cu cât raţionalismul intra mai adânc în cuget, era mai simplu (credea el) să explici 
viata ca provenind dintr-un singur filament viu, decât să dai mai „complicata" explicaţie că Dumnezeu a dat 
fiinţă dintr-o dată tuturor felurilor de cvQatuvi.[Termenul de „darwinism" a fost aplicat, mai întâi, teoriilor 
evoluţioniste ale lui Erasmus Darwin, care includeau selecţia naturală. Teoriile lui au contribuit mult la ideile 
nepotului său, Charles, deşi acesta din urmă n-a recunoscut niciodată că îi este îndatorat, (n. ed.) ] 

La puţin timp după aceea, un alt naturalist, Cavalerul de Lamarck (autorul cărţii Philosophie zoologique, 1809), 
a avut si el o teorie evoluţionistă clară, dar susţinea ideea că schimbările necesare spre a da seamă de evoluţia 
de la o specie la alta de datorau moştenirii caracteristicilor dobândite. Lucrul nu a putut fi dovedit niciodată, si 
de fapt a fost chiar infirmat. Deci ideea de evoluţie nu se putea susţine. 

Insă, în acea perioadă de la începutul secolului al nouăsprezecelea a existat un important geolog ce a dat un 
puternic avânt acceptării ideii de evoluţie. Era Charles Lyell, care în 1830 a venit cu teoria 
\xmîovmi%m\\\m\Cunoscută în literatura românească de specialitate ca „principiul actualismului (al lui Lyell) 
". (Vezi Henry M. Morris si Gary E. Parker, Introducere în ştiinţa creationistă, Ed. Anastasia, Bucureşti, 2000, 
p. 306). ], conform căreia tot ceea ce vedem pe pământ astăzi nu se datorează catastrofelor - unui potop venit pe 
neaşteptate sau ceva asemănător -, ci, mai curând, faptului că procesele care se desfăşoară azi s-au desfăşurat si 
în epocile trecute, de la începutul lumii, atât de departe în trecut pe cât putem noi vedea. Prin urmare, dacă ne 
uităm la Marele Canion, vedem că fluviul a tot mâncat din canion si putem socoti - luând în calcul viteza apei, 
cantitatea de apă de acum, calitatea solului etc. - cât timp trebuie să fi trecut ca să se sape canionul. Lyell credea 
că, dacă presupunem că procesele s-au desfăşurat întotdeauna în acelaşi fel - lucru foarte raţional si calculabil -, 
le putem da de capăt printr-o explicaţie uniformă a lucrurilor. In cartea sa Principii de geologie, Lyell scria: 

„Din cele mai vechi timpuri la care putem privi în trecut si până în prezent, nici o altă cauză nu a acţionat 
vreodată în afară de cele care acţionează si astăzi, si niciodată nu a acţionat cu un alt grad de energie fată de cea 
pe care o exercită acum." 

Degigur, nu există nici o dovadă că ar fi asa; este doar o ipoteză de-a sa. [In 183 1, la un an după publicarea 
cărţii Principiile geologiei a lui Lyell, Darwin a citit-o în timpul călătoriei pe vasul Beagle. După călătorie, 
Lyell a devenit mentorul lui Darwin si, din afirmaţiile ulterioare a lui Darwin, este limpede că ideile lui Lyell l- 
au făcut să se gân-' dească la aplicarea principiilor uniformismului la istoria trecută a fiinţelor vii. In 
scrisorile sale particulare Lyell arăta limpede că intenţionează să abolească ceea ce el numea „geologia 
mozaică", adică interpretarea straturilor geologice în termenii potopului din Cartea Facerii. Henry M. Morris 
scrie: „ Merită observat că nici Darwin si nici Lyell nu erau savanţi formaţi în sensul modern. Darwin era un 
student teolog apostat, a cărui singură diplomă era în teologie. Charies Lyell a studiat dreptul, nu geologia. 
Geologi de seamă ai vremii sale - de pildă, Cuvier, Buckland - credeau în catastrofism, si mulţi dintre geologii 
din zilele noastre se reîntorc la această părere. Lyell trebuie să fi ştiut că datele reale ale geologiei favorizau în 
mare parte catastrofismul, nu uniformismul. Totuşi, în chip dogmatic, a insistat asupra perioadelor lungi si a 
uniformităţii, respingând cu sarcasm cronologia biblică din acest proces" (Henry M. Morris. TheLong War 
against God, Baker Book House, Grand Rapids Michigan, 1989, p. 162). Stephen Jay Gould, unul dintre 
principalii evolutionisti de azi, l-a acuzat, de fapt, pe Lyell de înşelăciune în promovarea sistemului său: „Lyell 
s-a folosit de destulă viclenie spre a-si impune părerile uniformiste ca singura geologie adevărată... Lyell si-a 
impus închipuirile asupra evidentei" (Gould, Ever Since Darwin, pp. 149-50) (n. ed.)] 

Această idee, împreună cu o alta, care câştiga tot mai multă simpatie aceea că speciile evoluează de la una la 
alta - a dus la altă idee. Dacă pui laolaltă cele două idei, ajungi la ideea că parcă lumea nu are doar câteva mii 
de ani, cum par a zice creştinii, ci ar trebui să fie de foarte multe mii sau mi lioane de ani vechime, ori chiar mai 
mult. Astfel, s-a ivit ideea vârstei din ce în ce mai mari a pământului. Insă iarăşi, această credinţă (că lumea 
trebuie să fie foarte veche) era numai o presupunere; ea nu era dovedită. 

Ideea aceasta începea să pătrundă în cugete atunci când, în 1859, Charles Darwin si-a scos cartea care propunea 
ideea selecţiei naturale. Ideea lui Darwin era opusă fată de cea a lui Lamarck, care spunea că girafa a evoluat 
fiindcă o vieţuitoare cu gâtul mai scurt si-a întins gâtul ca să mănânce frunzele de sus, urmaşul ei aveau gâtul cu 
un toi mai lung, următorul s-a întins mai mult, si, treptat, a devenit girafa pe care o cunoaştem astăzi. Aceasta se 
opune tuturor legilor ştiinţei, căci astfel de lucruri nu se întâmplă. O însuşire dobândită nu se poate moşteni. De 
pildă, pe vremea când chinezoaicele îsi legau picioarele ca să le micşoreze, fiicele lor se năşteau întotdeauna cu 
picioare normale. 

Pe de cealaltă parte, Darwin a venit cu ideea că trebuie să fi existat două exemplare cu gâtul lung care au 
supravieţuit fiindcă aveau gât mai lung; ele s-au împreunat fiindcă toate celelalte muriseră datorită 
împrejurărilor vitrege sau dezastrelor; iar urmaşii lor aveau gâturile lungi fiindcă se produsese o schimbare în 
ei: ceea ce ştiinţa de azi numeşte o „mutaţie". La început acest lucru putea avea loc întâmplător, dar, o dată ce 
două exemplare de acest fel s-au împerecheat, mutaţia se perpetuează veacuri la rând. 

Bineînţeles că este vorba de o simpla presupunere, întrucât nimeni nu a ob servat să se întâmpite asa ceva. Dar 
această presupunere a izbit conştiinţa oa menilor; ei erau ca iasca pregătită, iar aceasta a fost scânteia. Ideea 
suna asa de plauzibil; iar ideea de evoluţie s-a impus - dar nu fiindcă era dovedită. 

In realitate, speculaţiile lui Darwin se întemeiau, aproape în întregime, pe observaţiile sale, nu ale evoluţiei, ci 
ale variaţiei. Pe când călătorea în Insu lele Galapagos, Darwin s-a mirat de ce erau treisprezece varietăţi ale 
acelu iaşi fel de cintezoi, gândindu-se că aceasta se datora faptului că a existat o varietate originară care s-a 
dezvoltat în funcţie de mediu. Insă aici nu este vorba de evoluţie, ci de variaţie. De aici a sărit direct la 
concluzia că, dacă asemenea mici schimbări se continuă mereu, se va ajunge, în final, la un fel de creatură 
absolut diferită. încercând însă să dovedeşti ştiinţific acest lucru, apare o problemă: nimeni nu a observat 
vreodată astfel de schimbări majore; s-au observat doar schimbări înăuntrul aceluiaşi gen. 

[Aceasta se întâmplă deoarece, cum s-a arătat astăzi prin cercetările geneticii, capacitatea de variaţie a unui 
organism particular este limitată de variabilitatea inerentă fondului său genetic. „ Cu alte cuvinte", scrie 
Phillip E. Johnson, „motivul pentru care câinii nu ajung la fel de mari ca elefanţii, cu-atât mai puţin să se 
schimbe în elefanţi, nu este acela că nu i-amfî hrănit suficient de mult. Câinii nu au capacitatea genetică 
pentru acel grad de schimbare, si se opresc din creştere când se atinge limita genetică " (Darwin on Trial, ed. 
cit., p. 18). (n. ed.)] 

„Dovezile" evoluţiei 

Să privim acum asa-numitele dovezi ale evoluţiei spre a vedea care anu me sunt ele. Nu vom încerca să le 
infirmăm, ci vom încerca doar să vedem calitatea dovezilor folosite; ce anume pare convingător oamenilor ce 
cred în evoluţie. 

1. Există un manual standard de zoologie, folosit în urmă cu douăzeci de ani, Zoologie generală de Tracy I. 
Storer, care enumera mai multe dovezi. Prima dovadă din carte se cheamă „morfologia comparată", adică 
compararea alcătui rii corpurilor. Oamenii au braţe, păsările au aripi, peştii au înotătoare - cartea are diagrame 
foarte convingătoare, care le fac să pară foarte asemănătoare. Pă sările au gheare, iar noi avem degete - cartea 
arată cum s-au putut transforma unele în altele. [In ilustraţia de la pagina 215 a Zoologiei generale ni se arată 
un „ intermediar ipotetic" (numit astfel în legenda ilustraţiei) între aripioara peştelui si membrele unui 
amfibian. Cu alte cuvinte, în absenta unei specii intermediare, autorul era nevoit să o inventeze, (n. ed.)] Ni se 
arată cum toate fiinţele au o alcătuire foarte asemă nătoare, iar diferitele alcătuiri sunt aranjate pe tipuri si 
genuri. Desigur, aceasta nu e o dovadă. Ea este însă ceva foarte logic pentru cine crede în evoluţie. 

Pe de altă parte, adepţii ştiinţei creationiste spun că, dacă crezi că Dum nezeu a creat universul, atunci El 
trebuie să fi avut un plan director la temelia creaţiei; deci toate felurile de făpturi vor avea asemănări de princi 
piu. Dacă crezi că Dumnezeu a făcut toate făpturile, acele diagrame te vor convinge că da, într-adevăr 
Dumnezeu le-a creat după un plan. Dacă crezi că o făptură a evoluat din alta, priveşti acele diagrame si îti spui: 
da, au evoluat una din alta. Dar aceasta nu este o dovadă nici pentru, nici împotriva evoluti ei. In realitate, 

oamenii acceptă evoluţia pe alte temeiuri si apoi privesc la astfel de diagrame, iar diagramele îi conving si mai 
mult. 

2. Urmează apoi , fiziologia comparată". Zoologia generală afirmă: „Te suturile si fluidele organismelor arată 
multe similarităţi principiale în ceea ce priveşte proprietăţile fiziologice si chimice, mergând în paralel cu 
trăsăturile morfologice. "[Tracy I. Storer, General Zoology, McGraw -HUI Book Companv, Inc New York 
1951,p.216.] De pildă: 

„din hemoglobina sângelui vertebratelor se obţin cristalele de oxihe moglobină; structura lor cristalină... merge 
în paralel cu clasificarea ver tebratelor întemeiată pe alcătuirea corpului. Cele ale fiecărei specii sunt distincte, 
dar toate cele dintr-un gen au o anume caracteristică comună. Mai mult, cele ale tuturor păsărilor au anumite 
asemănări, dar diferă de cristalele obţinute din sângele mamiferelor sau reptilelor." 

Si aici putem spune acelaşi lucru pe care l-am spus despre morfologie. Dacă crezi în creaţie, spui că Dumnezeu 
a făcut făpturile asemănătoare cu sânge asemănător, si nu e nici o problemă. Dacă crezi în evoluţie, spui că 
unele au evoluat în altele. 

S-a alcătuit si un sistem de datare după precipitările din sânge. Savanţii observă că precipitările sunt 
asemănătoare la fiecare specie, că au ceva comun în interiorul unui gen, si că sunt cu totul diferite la genuri 
diferite: păsări si maimuţe, de exemplu. De aici ei fac anumite calcule si hotărăsc câţi ani despart aceste fiinţe 
pe scara evoluţiei. Cum se întâmplă, calculele lor dau totul peste cap. Dacă se acceptă acest sistem, celelalte 
sisteme de datare trebuie schimbate; astfel că sistemul este încă controversat. De fapt, el nu dovedeşte nimic, 
căci poţi să îl accepţi fie ca dovadă a evoluţiei, fie a creaţiei lui Dumnezeu. 

3. Există si un al treilea argument, numit „embriologia comparată". Cărţile de tipul Zoologiei generale aveau, 
de obicei, imagini care arătau stadiul embrionar al peştelui, salamandrei, broaştei ţestoase, puiului de găină, 
porcului, omului etc, demonstrând că arată foarte asemănător si spunând că, treptat, aceşti embrioni se dezvoltă 
diferit. Puteai vedea cum omul are asa-numitele „fante branhiale" în embrion. Se presupunea deci că ele sunt 
amintirea strămoşilor săi.[Adică - dovadă că omul a evoluat din animalele acvatice cu branhii, (n. ed.) ] Ernst 
Haeckel, în „teoria recapitulării" si „legea biogenezei" afirma că „un organism individual, în cursul dezvoltării 
sale (ontogeneză), tinde să recapituleze stadiile străbătute de strămoşii săi (filogeneză)." Astăzi teoria lui nu mai 
este acceptată de evolutionisti. Savanţii au descopedt că „fantele branhiale" nu sunt deloc fante branhiale, ci 
doar pregătesc ceea ce urmează a se transforma în gâtul flintei umane. Asa că dovada cu pricina a cam fost 
înlăturată. Apoi, s-au folosit si de argumentul că asemănare înseamnă dovadă, lucru cu totul incorect. 

4. O altă dovadă, mult mai puternică în trecut decât astăzi, este aceea a organelor „vestigiale". Evolutionistii 
pretindeau că există anumite organe, precum apendicele omului, care par a nu mai avea acum vreo funcţie, si 
deci trebuie să fi rămas din stadiile de evoluţie anterioare, când o maimuţă sau alţi strămoşi ai omului le 
foloseau. Dar se descoperă tot mai mult că aceste organe „rudimentare" au o anume funcţie; de pildă, s-a 
descoperit că apendicele are o anume funcţie glandulară, deci si acest argument si-a pierdut 
însemnătatea. {„Practic toate organele asa-numite .«rudimentare» , în special cele ale omului, s-au dovedit 
în ultimii ani a avea o utilitate clară, nefîmd de loc rudimentare. Cândva, evolutionistii pretindeau că omul are 
cam 180 de organe rudimentare, dar astăzi ei nu mai pomenesc practic nici unul. Unele dintre acestea erau 
glanda tiroidă, timusul, coccisul, glanda pineală, muşchii urechii, amigdalele si apendicele. Toate sunt acum 
cunoscute ca având funcţii utile, adesea chiar esenţiale" (H. Morris, Scientifîc Creationism, Maşter Books, 
Green Porest, Arkansas, 1985, p. 76). Pentru o tratare amănunţită a subiectului vezi cartea „ Vestigial organs" 
are Fully Funcţional, de Dr. Jerry Bergman si Dr. George Howe, Creation Research Society Books, Terre 
Haute, Indiana, 1990. (n. ed.) ] Si chiar dacă noi nu ştim la ce foloseşte un anumit organ, aceasta nu înseamnă 
că el a rămas de la vreo formă de viată inferioară. 

5. Urmează apoi argumentele provenite din paleontologie: studiul fosilelor. Desigur, prima dovadă aparent 
convingătoare este stratificarea geologică, precum în Marele Canion, unde poţi vedea tot felul de straturi; si, cu 
cât mergi mai jos, cu atât creaturile din ele par a fi mai primitive. Savanţii datează straturile după felul 
vieţuitoarelor găsite în ele. 

Straturile acestea au fost descoperite în secolul al nouăsprezecelea, când s-a determinat care erau mai vechi si 
care mai recente; iar acum există un sistem destul de elaborat prin care se poate spune care strat e mai vechi si 
care mai recent. [Schema „coloanei stratigrafice" imaginate de evolutionisti (cu datarea fiecărui strat) nu se 
poate găsi niciunde în natură ca un set complet de sedimente de grosimea standard. „Este o alcătuire 
imaginară care afbst sintetizată prin compararea unui strat de roci dintr-o parte a lumii cu un strat cu 
înfăţişare similară dintr-o altă parte a lumii. " Vezi Richard Milton, Shattering the Myths of Darwinism, ed. cit., 
cap. 3, 7. (n. ed.) ] Totuşi întregul sistem de datare e mai curând circular. întrucât adeseori straturile sunt „cu 
susul în jos" fată de modelul evolutionist[is«c/c/0/?e<i/a Britanică (ed. a 11-a) admite că în unele câmpuri toate 
straturile sunt exact „ cu susul în jos" - adică creaturile primitive se găsesc la un nivel mai ridicat decât cele 
„mai evoluate"], este nevoie de anumite corecţii. La fel cum sistemul ptolemeic avea nevoie de anumite corecţii 
(trebuind să se născocească epiciclurile, fiindcă planetele nu se deplasau în jurul pământului în mod uniform), 
tot asa si evolutionistii trebuie să facă corecţii când descoperă că, conform teoriei evoluţioniste, straturile sunt 
„invers". Ele trebuie datate după fosilele pe care le conţin. Dar cum ştiu evolutionistii că fosilele din ele sunt în 
ordinea corectă ? O ştiu fiindcă altundeva fosilele erau în ordinea „corectă" după modelul evoluţionist, iar 
sistemul si l-au luat de acolo. Dacă priveşti mai îndeaproape, vezi că este vorba de un sistem circular. Trebuie 
de fapt să ai credinţa că el corespunde cu adevărat realităţii. 

Există si destule puncte slabe. De pildă, faptul că vieţuitoarele apar cu totul brusc în fiecare strat, fără tipuri 
intermediare care să ducă la ele. Pe deasupra, pe măsură ce se continuă cercetările, se descoperă animale în 
unele straturi unde nu ar trebui să se afle. De exemplu, acum se descoperă în nivelul precambrian creaturi de 
tipul sepiei (Tribrachidid) si tot felul de animale destul de complexe de acelaşi fel, care nu ar trebui să fie acolo, 
fiindcă se presupune că ele nu au evoluat decât cu vreo sută de milioane de ani mai târziu. Deci fie trebuie să-ti 
schimbi ideile despre evoluţia acestor creaturi, fie trebuie să spui că ele nu sunt decât excepţii. 

In general, nu există dovezi că straturile s-au depus de-a lungul a milioane de am.[Presupunerea uniformistă că 
straturile s-au depus treptat de-a lungul a milioane de ani nu este confirmată de probe doveditoare. Procesele 
geologice modeme arată că nu există niciunde astăzi roci care să se formeze la fel cu cele din straturile 
existente. Aceasta indică o origine catastrofică a straturilor. Vezi R. Milton, Shattering the Myths of 
Darwinism, op. cil, pp. 72-79, si H. Morris, Scientific Creationism, op. cit., p. 101-111. (n. ed.) ] Creationistii 
ce vorbesc de Potopul lui Noe spun că la fel de bine, se poate accepta că Potopul a pricinuit exact acelaşi lucru. 
Vieţuitoarele simple de pe fundul mării ar fi, în general, primele care să fie îngropate, urmate de peşti si alte 
organisme care trăiesc aproape de suprafaţa oceanului. Animalele mai dezvoltate, inclusiv omul, s-ar duce pe 
terenurile mai înalte, încercând să se îndepărteze de Potop. Ar exista puţine rămăşiţe de oameni, fiindcă omul ar 
încerca să se urce în bărci si în alte mijloace spre a se îndepărta. 

[ Dr. H. Morris completează: „Faptul că, deşi ar trebui, îndeobşte, să ne aşteptăm la această ordine, s-a 
descoperit că există multe excepţii de la ea, atât de tipul omisiunilor, cât si al inversărilor, este, cu siguranţă, 
un lucru de aşteptat când este vorba de evenimente de tipul Potopului, dar este extrem de greu de argumentat 
logic în termenii evoluţiei si uniformităţii" (H. Morris siJ.C. Whitcomb, The Genesis Flood, Presbyterian and 
Reformed Publishing, Phillipsburg, NewJersey, 1961, p. 276). Dr. DavidM. Raup, curator la secţia de geologie 
de la Chicago Pield Museum of Natural History (care adăposteşte cea mai mare colecţie de fosile din lume), a 
studiat pe larg succesiunea acestor fosile si a ajuns la următoarea concluzie: „ în anii de după Darwin, adepţii 
săi au sperat să găsească succesiuni predictibile. In general, acestea nu au fost găsite - totuşi optimismul a 
murit greu, iar în tratate s-au strecurat câteva pure fantezii. " Dr. Raup, socotit pe plan mondial a fi cel mai 
mare paleontolog în viată, este evoluţionist, dar recunoaşte că, după arhiva fosiliferă, te poţi adapta la absolut 
oricare teorie. El spune că, în ceea ce priveşte ordinea, fosilele puteau fi depozitate la fel de bine si stohastic 
(adică la întâmplare) (David Raup, „Probabilistic Models în Evolutionary Paleo-Biology", în American 
Scientist, ian. -feb. 1977, p. 57). El notează chiar implicaţiile hazlii ale acestui fapt pentru creationisti: „ Unul 
dintre lucrurile hazlii ale disputei evolutie-creatie este faptul că creationistii au acceptat noţiunea eronată că 
arhiva fosiliferă arată o progresie amănunţită si ordonată si si-au dat multă osteneală să potrivească acest 
.«fapt» cu geologia Potopului" (David Raup, „Evolution and the Fossil Record" ; în Science, 17 iulie, 1981, 
p. 289). „ Cu alte cuvinte", scrie Dr. Henry Morris, „Raup spune că geologii Potopului nu au nevoie să-si bată 
capul spre a alcătui un model al Potopului pentru ordinea fosilelor, întrucât nu există nici o .«ordine» la 
care să adapteze !" (The Biblical Basisfor Modem Science, Baker BookHouse, Grand Rapids, Michigan, 1984, 
p. 363). (n. ed.)] 

Pe deasupra, o fosilă se păstrează numai în cazul existentei unor condiţii foarte speciale. O vieţuitoare trebuie să 
fie îngropată dintr-o dată, într-un anumit fel de mâl care îi îngăduie să se păstreze. [Adică, să prevină 
descompunerea sa de către bacterii sau devorarea de către răpitoare. Mai mult, sedimentul trebuie să aibă o 
grosime considerabilă spre a preveni dispersarea sa prin procesele naturale. Richard Milton arată: „Nu se 
cunosc niciunde în lume roci fbsilif ere aflate în curs de formare astăzi. Nu ducem lipsă de rămăşiţe organice, 
nu lipsesc nici linişti tele medii marine sedimentare. Există, într-adevăr, oasele si carapacele a milioane de 
fiinţe pe uscat si în mare, dar niciunde ele nu sunt îngropate lent în sedimente si apoi litifiate. Ele sunt doar 
sfărâmate de vânt, maree, climă si răpitori. " (Shattering the Myths ofDarwinism, ed. cit., p. 78). Acest fapt 
arată că fosilele existente s-au format ca rezultat al unei mari catas trofe. Vezi si H. Morris, Scientific 
Creationism, ed. cit., pp. 97-101. (n. ed.) ] însăşi ideea desfăşurării treptate a acestor procese este din ce în ce 
mai mult pusă la îndoială. Avem acum dovada că petrolul si cărbunele si alte lucruri similare se pot forma într- 
un timp extrem de scurt - în decursul a câtorva zile sau săptămâni. [Vezi John D. Morris, The Young Earth, 
Maşter Books, Green Forest, Arkansas, 1994, pp. 102-103. (n. ed.)] însăşi formarea fosilelor pledează mai 
curând în favoarea unei catastrofe. 

In domeniul paleontologiei, argumentul cel mai important împotriva evoluţiei este faptul că e greu de spus că s- 
a găsit vreodată un singur lucru care să poată fi numit o specie intermediară. De fapt, Darwin era foarte 
îngrijorat de acest lucru,El scria: 

„Numărul varietăţilor intermediare care au existat anterior [trebuie] să fie cu adevărat enorm. Atunci de ce nu 
abundă aceste legături interme diare în fiecare formaţiune geologică si în fiecare strat? Cu siguranţă, geologia 
nu ne descoperă nicidecum vreun lanţ organic perfect aranjat în trepte; iar aceasta este poate cea mai evidentă si 
mai serioasă obiecţie ce se poate avansa împotriva teoriei. Cred că explicaţia tine de extrema im perfecţiune a 
datelor geologice." [Charles Darwin, The Origin of'Species, Modem Library, Random House, New York., p. 
234.] 

Savanţii de azi spun că arhiva fosiliferă este extrem de bogata: sunt cunoscute mai multe specii fosile decât 
specii vii. Totuşi, nu s-au găsit decât vreo două exemple care pot fi interpretate ca fiind, oarecum, nişte specii 
intermediare. Ti se va spune despre pterodactil - o reptilă cu aripi -, sustinându-se că acea reptilă urma să 
devină pasăre. Dar de ce să nu poţi spune că este doar o reptilă cu aripi? [Animalul pe care evoluţionista îl 
citează cel mai des ca făcând tranziţia de la reptile la pasări nu este de fapt pterodactilul, ci arhiopterixul. 
Phillip E. Johnson numeşte arhiopterixul o „ ciudata abatere de la o tipologie, precum ornitorincul 
contemporan" (Darwin on Trial ed cit., p. 80); Henry Morris arată că acesta e „ o formă de tip mozaic (care) 
nu poseda structuri tanzitionale" (The Biblical Basisfor Modem Science, ed. cit., p. 341); si chiar evoluţionista 
Stephen Jay Gould si Niles Eldredge recunosc că acest „ curios mozaic de felul arhioptenxului nu contează" ca 
o trecere lină în arhiva fosiliferă (Paleobiology, voi 3 1977 p. 147). Michael Denton notează că „este 
incontestabil că la această pasare 'arhaică'nu s-a ajuns printr-o serie de forme tranzitionale de la o reptilă 
terestră obişnuită, printr-un număr de tipuri treptate, cu pene din ce în ce mai dezvoltate, până la atingerea 
stării de avion" (Evolutwn: A Theory in Crisis, ed. cit., p. 176. (n. ed.)] 

Există unele fosile numite „fosile-index" care, când sunt găsite într-un anume strat, ne spun că stratul nu poate 
fi mai vechi de o anumită dată, fiindcă animalul respectiv se presupune că a dispărut într-o anume epocă' Insă s- 
a descoperit un peste[&te vorba de coelcanth, care a fost descoperit în 1938 în largul coastelor 
Madagascarului Se credea că coelcanthul era strâns înrudit cu strămoşii direcţi ai amfîbienilor. însă, când a 
fost disecat, „ organele sale interne nu au arătat semne că ar fi fost adaptat pentru un mediu de uscat si nu au 
arătat cum s-ar putea ca un peste să devină amfibian" (Johnson, Darwin on trial, ed. cit., pp. 76, 77; vezi si 
Denton, op. cit., pp. 157, 179-80). (n. ed.) ] care înota prin ocean, despre care se credea că dispăruse în urmă cu 
şaptezeci de milioane de ani. [Adică aproximativ în acelaşi timp când se presupunea că au dispărut si 
dinozaurii, (n ed)] întrucât era socotit a fi o fosilă-index, el a dat totul peste cap, iar stratul care fusese datat 
după acest peste dispărut nu mai era corect. [Sunt multe alte organisme ale căror fosile fuseseră găsite numai în 
straturi despre care se credea ca au sute de milioane de ani, fiind deci folosite ca fosile-index -până ce au fost 
descoperite trăind încă în vremurile moderne. Pentru o listă parţială a acestor organisme vezi Scientific 
Creationism, ed. cit., pp. 88-89. (n. ed.)] 

Cum se face că unele specii evoluează iar altele rămân asa cum erau ? Există o mulţime de specii găsite în 
straturile „străvechi" care' sunt identice cu speciile care trăiesc astăzi. Evolutionistii socotesc că există unele 
specii „respinse" care, dintr-un anume motiv, nu duc nicăieri, iar alte specii sunt mai progresive, fiindcă au 
energia de a merge înainte. Dar aceasta este o credinţă, nu o dovadă. Speciile fosile care s-au păstrat sunt tot asa 
de deosebite între ele precum cele vii. 

6. Urmează apoi dovezile „evidentei" familiilor. In majoritatea manualelor despre evoluţie se află desene 
artistice descriind evoluţia calului si a elefantului. Există o mare doză de subiectivitate inclusă în ele, ca si 
atunci când artiştii îl înfăţişează pe omul de Neanderthal aplecat în jos spre a semăna cu o maimuţă. Nu este 
vorba de vreo dovadă ştiinţifică, ci de imaginaţie întemeiată pe concepţia filosofică a unui om. Există câteva 
urme în arhiva fosiliferă care fie că sunt împotriva evoluţiei, fie arată că nu există dovezi nici pro, nici contra; la 
fel cum există câteva lucruri cu totul deosebite, care nu pot fi explicate prin evoluţie. 

Cele câteva linii „clare" de descendentă - calul, porcul etc. - cuprind fie variaţii în interiorul unui tip (cum este, 
evident, cazul cailor de diferite mărimi), fie, dacă nu (când par a cuprtnde diferite feluri de vieţuitoare), atunci 
nu fac decât să presupună, fără să poată dovedi, că o vieţuitoare este legată de o alta prin descendentă 
directă. [Un articol recent din World Magazine (17 iulie, 1999) notează următoarele, privitor la una dintre 
aceste asa-zise linii de descendentă, probabil cea mai cunoscută: „ Muzeul Field [din Chicago] este sursa 
acelui exponat foarte mult reprodus care intenţionează să arate evoluţia calului. Scheletele mici sunt urmate de 
alte schelete ceva mai mari si din ce în ce mai cabaline, schimbându-se uşor până ce se ajunge la calul din ziua 
de azi. La prima vedere, exponatul pare să aducă o vie dovadă vizuală asupra evoluţiei, fără vreo verigă lipsă, 
de la mărunta creatură asemănătbare cu un dihor până la măreţul armăsar, si a fost folosit ca atare în 
nenumărate cărţi de ştiinţă. Insă, s-a vădit că animalele ale căror schelete sunt aranjate în acest mod nu au 
nici o legătură unele cu altele. Ele reprezintă specii diferite, ramuri diferite si perioade care se suprapun, cum 
însisi evolutionistii - solicitaţi să se pronunţe asupra subiectului de criticii darwinismului - au fost siliţi să 
recunoască. Spre cinstea sa, Muzeul Field a scos vitrina, înlocuind-o cu o fotografie a vechiului exponat, 
împreună cu o relatare a controversei" (Gene Edward Veith, „Adinitting Its Mistakes"). Despre presupusele 
linii de descendentă vezi si Denton, op. cit., pp. 182-86,191, si Milton, op. cit., pp. 102-5. (n. ed.) ] Dacă 
evoluţia este adevărată, liniile de descendentă pot fi plauzibile; dar ele nu constituie, în nici un caz, dovezi ale 
evoluţiei. 

7. Ultima dintre asa-zisele dovezi ale evoluţiei este existenta mutaţiilor. De fapt, orice savant serios îti va spune 
că toate celelalte nu sunt cu adevărat dovezi; singura dovadă este cea a mutaţiilor. 

Există unii evolutionisti, precum Theodosius Dobzhansky, care spun: „Am dovedit evoluţia fiindcă am creat o 
nouă specie în laborator". După treizeci de ani de lucru asupra mustei fructelor, care se înmulţeşte foarte 
repede, poţi obţine echivalentul generational al câtorva sute de milioane de ani de viată umană în câteva decade. 
Experimentul lui Dobzhansky consta în iradierea mustei fructelor, obţinând, în final, două exemplare cu 
modificări, care nu se mai împerecheau cu celălalt fel de muscă a fructelor. Căci astfel definea el speciile - prin 
faptul că nu se încrucişează între ele; deci, zicea el, „Am evoluat o nouă specie". 

In primul rând, aceasta s-a realizat în condiţii extrem de artificiale, prin iradiere; este deci nevoie să lansezi o 
nouă teorie a undelor radioactive din spaţiul extraterestru spre a o justifica. In al doilea rând, nu e altceva decât 
tot musca fructelor. Că nu are aripi, sau este purpurie în loc să fie galbenă, ea rămâne tot musca fructelor, si în 
esenţă nu diferă de vreo altă muscă a fruc telor; este doar o altă varietate. Astfel că, de fapt, el nu a dovedit 
mmic.[Phillip E. Johnson observă că „Experimentatorul poate mari sau reduce mult numărul de ţepi al mustei 
fructelor, (...) sau să-i reducă mult mărimea aripilor etc, dar musca fructelor rămâne totuşi musca fructelor, 
de obicei una prost adaptată. Unele relatări creditează expe rimentele asupra mustei fructelor cu producerea 
de noi specii, în sensul unor populaţii care nu se încrucişează între ele; alţii contestă că hotarul speciei a fost 
cu adevărat trecut.] 

8. Mai este un lucru care a fost folosit ca un fel de "dovada a evoluţiei" - datarea radiometrica: radiocarbon, 
potasiu- argon, dezintegrarea uraniului,etc. Toate au fost descoperite in secolul al douăzecilea, unele chiar foarte 
recent. Evolutionistii spun ca metodele menţionate dovedesc ca lumea este cu adevărat foarte veche. Un manual 
spune ca ele au produs o revoluţie in datare , fiindcă inainte nu aveam decât idei relative privitoare la vârsta, iar 

acum avem idei absolute. Se poate testa o anumita roca după metoda potasiu-argon , ajungandu-se la ideea ca 
roca are doua miliarde de ani vechime; se accepta o marja de eroare de vreo 10 procente. Adevărul este ca 
uriaşa vârsta a pământului a fost deja presupusa a fi "cunoscuta" savanţilor mult inainte de apariţia metodelor de 
datare. De la apariţia lor, metodele de datare s-au intemeiat pe presupunerile uniformiste ale lui Charles Lyell, 
ca lumea are mai multe milioane de ani sau chiar miliarde de ani vechime. William B.N.Berry scrie in cartea sa, 
Grown of a Prehistoric Time Scale: 

"Evoluţia este deci adevăratul temei al scalei temporale geologice, deşi scala ca atare a fost alcătuita inainte ca 
Darwin si Wallace sa-si prezinte lumii ştiinţifice sistemul selecţiei naturale" 

Totul depinde de filosofia ta. Metoda datării radiometrice "funcţionează" numai daca ştim dinainte ca lumea 
"are milioane de ani vechime". Deci, in privinţa datării, nu sunt nicidecum revoluţionari, ci doar se 
conformează unei păreri deja acceptate. Daca noile metode de datare ar fi spus ca lumea are doar cinci mii de 
ani vechime in loc de trei miliarde, savanţii nu le-ar fi acceptat asa de uşor. 

Coloana stratigrafica si vârsta aproximativa a tuturor straturilor purtătoare de fosile au fost si ele intocmite 
conform teoriei evoluţioniste, cu mult inainte de a se fi auzit măcar de datarea radiometrica. Orice carte 
ştiinţifica obiectiva asupra subiectului iti va spune ca singurul mod in care se poate acorda un număr absolut de 
ani diferitelor straturi este acceptarea teoriei evoluţiei. 

Ca indicaţii decisive asupra vârstei straturilor se folosesc "fosilele index", iar vârsta fosilelor index se determina 
conform presupunerilor evoluţioniste asupra lor. lata ce afirma The American Journal of Science: 

„Singura scală cronometrică aplicabilă în istoria geologică pentru clasificarea stratigrafica a rocilor si datarea 
evenimentelor geologice în mod exact este furnizată de fosile. Datorită ireversibilităţii evoluţiei, ele oferă o 
scală temporală fără ambiguităţi pentru determinarea vârstei relative si pentru corelarea rocilor din întreaga 
lume."[ O.H. Schindewolf „ Comments on Some Stratigrafie Terms", American Journal of Science voi. 255 
(iunie, 1957), p. 394. Apud H. Morris, Scientific Creationism, ed. cit., p. 135. In acelaşi sens scrie si W.M. 
Elasser de la Universitatea Maryland: „ Cum bine se ştie, ordinea straturilor geologice este fixată în totalitate 
prin intermediul fosilelor; deci metoda geologică presupune existenta, în acele perioade, a unor vieţuitoare de 
o complexitate tot mai mare" (Enciclopedia Britanică, 1973, voi. 7, p. 850). J. O'Rourke, scriind în The 
American Journal of Science (ian. 1976, p. 53), atirma: „Profanii inteligenţi au suspectat de mult ratio 
namentul circular al folosirii rocilor pentru datarea fosilelor si al fosilelor pentru datarea ro cilor. Geologii nu 
si-au bătut vreodată capul să se gândească la un răspuns satisfăcător, sim tind că nu merită să dea o explicaţie 
atâta vreme cât treaba aducea rezultate. Se presupune că acesta ar fi pragmatism tare de cap. " (n. ed.)] 

Avem deci iarăşi o argumentare în cerc. Teoria evoluţiei nu este dovedită prin „milioanele de ani", fiindcă 
milioanele de ani se bazează pe teoria evoluţiei. Dacă evoluţia nu este adevărată, nu este nevoie de milioanele 
de ani. în al doilea rând, există câteva presupuneri iniţiale de la care metodele de datare radiometrica trebuie să 
pornească. Metodele menţionate, care urmăresc timpul de dezintegrare a mineralelor radioactive în componente 
„fiice", cer următoarele: (1) să existe uniformitate absolută - adică rata de dezintegrare să fî fost întotdeauna 
aceeaşi atâta timp cât s-a desfăşurat procesul, (2) să nu fi existat contaminare din surse exterioare - lucru care se 
admite că se întâmplă, (3) obiectul care este datat să fi fost izolat, îngropat undeva, fără să fi fost atins de vreo 
materie organică din afară si, în sfârşit, (4) să nu fi existat nici una dintre componentele fiice în locul iniţial, ci 
numai componentul „părinte". Toate acestea sunt doar presupuneri; ele nu se pot dovedi. 

Iată ce scrie evoluţionistul William B. N. Berry despre presupunerile uniformiste nedovedite pe care se bazează 
metodele de datare radiometrica si, de fapt, toate aspectele geologiei si paleontologiei evoluţioniste: 

„Pentru a fi interpretate, toate fenomenele legate de istoria trecută a pământului depind de principiul 
uniformităţii proceselor naturii în timp. Absolut totul, de la interpretarea scoicilor păstrate în roci ca rămăşiţe 
ale unor organisme cândva vii, până la fixarea perioadelor de timp folosind viteza de dezintegrare a unor izotopi 
instabili precum Potasiu 40 sau Car bon 14, depind de acest principiu. De pildă, metoda Carbonului 14 depin de 
de acest principiu prin presupunerea faptului că radiaţia cosmică a avut aceeaşi intensitate cel puţin în ultimii 
35000 de ani (perioada de timp pentru care metoda aceasta este cea mai potrivită), si că viteza de dezintegrare a 

Carbonului 14 a fost întotdeauna aceeaşi ca în prezent. Este evident că, fără un principiu al uniformităţii 
proceselor naturale, determinarea vârstei pe bază de Carbon 14 nici nu poate fi gândită. "[ W.B. N. Berry, op. cit., 
p.23.] 

Mulţi oameni, chiar între neevolutionisti, admit că metoda Carbon 14 este cea mai de încredere dintre toate 
metodele de datare; chiar adepţii creationis mului ştiinţific admit că ea are o exactitate acceptabilă cam până pe 
la 3000 de ani, „deşi cu destul de multe scăpări si incertitudini" [Henry M. Morris, Scientiflc Creationism, op. 
cit. p. 162. Motivele pentru care datarea cu radiocarbon are o anume exactitate până la 3000 de ani (dar nu 
mai mult) sunt explicate la pp. 164-167. Vezi si John D. Morris, The Young Earth, op. cit.,pp. 64-67. (n. ed.)]. 
Ea a fost testată pe anumite articole a căror vârstă era cunoscută, si în multe cazuri s-a dove dit a nu fi prea 
departe. Dar peste 2000 sau 3000 de ani ea devine extrem de îndoielnică. Chiar adepţii metodei admit că, 
datorită faptului că timpul de înjumătătire al Carbonului 14 este cam de 5600 de ani, metoda nu poate fi exactă 
dincolo de 25000 sau cel mult 35000 de ani. Celelalte metode, pre cum potasiu-argon, dezintegrarea uraniului 
etc, pretind a avea un timp de înjumătătire de 1,3 si respectiv 4,5 miliarde de ani; de-aceea, când e vorba de 
dovedirea vârstei rocilor vechi, se folosesc aceste metode. 

Metoda Carbon 14 se foloseşte doar pentru materii organice iar metoda potasiu-argon si metoda uraniului se 
folosesc la voci.[Metodele radioizotopilor nu se pot aplica fosilelor si nici rocilor sedimentare care conţin 
fosile, ci doar rocilor vulcanice care se pot afla deasupra sau dedesubtul stratului purtător de fosile, (n. ed.)] 
Aceleaşi lucruri sunt valabile aici ca si la prima metodă: trebuie să fi existat uniformitate vreme de miliarde de 
ani si nici o contaminare din afară. La metoda potasiu-argon, de pildă, trebuie presupus că la început, înainte de 
a se descompune în Argon 40, exista numai Potasiu 40[Iată o presupunere importantă. „Argonul 40 este un 
izotop foarte obişnuit în atmosferă si în rocile scoarţei terestre. într-adevăr, argonul este al doisprezecelea 
element chimic ca răspândire pe pământ si mai mult de 99% din el este Argon 40. Nu există vreo cale fizică sau 
chimică pentru a spune dacă o mostră de Argon 40 este un reziduu al dezintegrării radioactive sau a fost 
prezent în roci atunci când s-au format" (Milton, op. cit., p. 47). Faptul că Argonul 40 era prezent în mineralele 
de potasiu în momentul formării lor este evidenţiat de datele extrem de eronate pe care metoda potasiu-argon 
le dă pentru rocile recent formate, a căror vârstă e cunoscută (vezi maijos). (n. ed.)]; toate aceste lucruri 
trebuie primite pe temeiul credinţei. Dacă încerci să masori ceva „recent", să zicem doar de un milion de ani 
vechime, folosind această metodă cu timp de înjumătătire de peste un miliard de ani, este ca si cum ai încerca să 
masori un milimetru cu o riglă de un metru: nu este prea corect, chiar dacă presupunem că se poate. 

Există numeroase cazuri când metoda s-a aplicat unor roci recente, ajungân du-se la vârste de milioane sau 
miliarde de ani.[De exemplu, Institutul Hawaian de Geofizică a folosit metoda potasiu-argon spre a data rocile 
vulcanice de lângă Hualalei, Hawai, obţinând vârste de până la 3 miliarde de ani - deşi se ştie că rocile s-au 
format cu ocazia unei erupţii moderne din 1801. Alte roci similare, formate cu mai puţin de 200 de ani în urmă 
de către un vulcan activ (Kilauea), au dat, prin metoda potasiu-argon,vârste de până la 22 de milioane de ani. 
Scurgerile de lavă de la Mt. Ngauruhoe, Noua Zeelandă, vechi de cincizeci de ani, au dat vârste model de până 
la 3,5 milioane de ani. (Vezi Milton, op. cit., pp. 38,47-48). (n. ed.)] Deci, toată această chestiune este foarte 
nesigură. Ea presupune în primul rând existenta acelor miliarde de ani. [Dr. John D. Morris arată că datarea 
radiometrică (în acest caz, metoda dezintegrării uraniului) se bazează pe „presupunerea că pământul este 
măcar destul de vechi pentru cantitatea prezentă de plumb radiogenic (adică componenta fiică) dintr-un 
specimen spre a fi fost produs de prezenta viteză de dezintegrare a uraniului. Dacă ştim că pământul este vechi, 
există posibilitatea ca datarea radioizotopică să fie utilă pentru a determina cât este de vechi, dar este inutilă 
în dovedirea vechimii sau tinereţii pământului. Ea presupune vechimea pământului" (J.D. Moms, op. cit., p 57). 
(n. ed.) ] 

Există si alte tipuri de teste care s-au folosit în diverse perioade, de pildă cantitatea de sodiu si de alte substanţe 
chimice acumulată în ocean. Se măsoară concentraţia elementelor care există acum în ocean, se măsoară 
aproximativ cât din aceasta ajunge în mare în fiecare an, si de aici se obţine o estimare a vechimii posibile a 
oceanului; si probabil că oceanul este la fel de vechi ca si lumea. S-a făcut acest lucru cu sodiul si s-a descoperit 
că lumea avea 100 de milioane de ani vechime. Dar s-a mai descoperit că răspunsurile diferă în funcţie de 
elementul folosit: plumbul dă o vârstă de 2000 de ani, altele dau 8000 de ani, altele 100 de ani, iar altele 50 de 
milioane - deci nu există nici o concordantă. [V Chemical Oceanography, editată de J.P. Riley si G. Skirrow, 
Academic Press Londra 1965, voi. Ip.164. ] 

Există si alte teste. De exemplu, s-a făcut un test întemeiat pe cantitatea de Heliu 4 care intră în atmosferă din 
coroana solară; acesta a indicat că atmosfera pământului nu are decât vreo câteva mii de ani vechime. [Henry 
Faul, Nuclear Geology, John Wiley, New York, 1954. (Pentru o discuţie mai recentă asupra acestor descoperiri 
vezi R. Milton, Shattering the Myths..., ed. cit., pp. 44-46, si monografia tehnică a lui Larry Vardiman, The Age 
of the Earth's Atrnosphere, Institute for Creation Research, El Cajon, California, 1990 - n. ed.). ] 

Prin urmare, testele menţionate sunt foarte nesigure; iar unele dintre ele aruncă mari îndoieli asupra faptului că 
lumea ar putea fi câtuşi de puţin de 5 miliarde de ani vechime. 

Dacă te gândeşti bine, depinde de credinţa fiecăruia. Unii savanţi cred că pământul este foarte vechi fiindcă 
evoluţia este de neconceput dacă pământul nu este foarte vechi. Dacă crezi în evolude, trebuie să crezi si că 
pământul este foarte vechi căci, evident, evoluţia nu funcţionează pe termen scurt. Dar în privinţa dovezilor 
ştiinţifice existente, nici una nu poate să spună că pământul are 5 miliarde de ani vechime sau 7500 de ani - 
oricare dată este posibilă. Depinde de premisele de la care porneşti. 

Teoria evoluţiei este inteligibilă filosofic 

Iată deci că evoluţia nu e de fapt o problemă ştiinţifică, ci una filosofică. Trebuie să înţelegem că teoria 
evoluţiei pare uşor de acceptat anumitor savanţi, filosofi sau oameni obişnuiţi fiindcă au fost pregătiţi în acest 
sens. Să cercetăm deci antecedentele sale filosofice în apostazia societăţii occidentale de la creştinismul 
tradiţional. [Unele dintre discuţiile care urmează în această secţiune au fost luate din lecţiile anterioare ale 
„ Cursului de Supravieţuire " ţinut de Părintele Serafim, (n. ed.) ] 

Cum am văzut, ideea de evoluţie s-a ivit la sfârşitul veacului al optsprezecelea, sfârşitul Iluminismului si 
începutul epocii revoluţionare - propria noastră epocă. Iluminismul se caracteriza printr-o concepţie stabilă 
asupra lumii, dar o stabilitate care nu putea dura; ea trebuia să lase loc concepţiei evoluţioniste. Vom discuta 
mai târziu de ce a fost asa. 

Una dintre lucrările clasice despre epoca Luminilor, The European Mind (Gândirea europeană) de Paul Hazard, 
afirmă: 

„[în această perioadă] în Europa a avut loc o înfruntare morală. Răs timpul între Renaştere, din care descinde 
în linie dreaptă, si Revoluţia Franceză, căreia îi făurea armele, alcătuieşte o epocă neîntrecută de nici o alta ca 
importantă istorică. "[Paul Hazard, The European Mind, 1680-1715, Meridian Books, New York, 1963, p. xviii.] 

Iluminismul a constituit epoca clasică a Europei moderne. Această perioadă dintre Renaştere si vremurile 
moderne a fost prima încercare reală de a alcătui o sinteza armonioasă a noilor forte slobozite de Evul Mediu, 
Renaştere si Reformă, [Părintele Serafim arătase într-o lecţie anterioară că, după schisma Bisericii Apusene de 
Biserica Ortodoxă, tendinţa apuseană spre raţionalism a înaintat fără restricţii. Aceasta s-a văzut aproape 
imediat după schismă, o dată cu apariţia scolasticii, în care raţiunea era înălţată deasupra credinţei si 
tradiţiei, (n. ed.) ] fără a pierde temelia duhovnicească a unui oarecare creştinism. 

întâiul aspect al noii epoci clasice, al noii armonii, era dominaţia perspectivei ştiinţifice asupra lumii, care a luat 
forma lumii-masină a lui Isaac Newton. [Sir Isaac Newton (1642-1 727) a fost un teist care credea în Iisus 
Hristos, dar era chinuit de griji pentru raţionalismul creştinismului. Asemeni altor gânditori ai Iluminismului, 
precum Thomas Jefferson, el s-a dedicat salvării creştinismului prin rescrierea Bibliei si curăţarea ei de ceea 
ce el numea „coruperi", adică întâmplările miraculoase. El respingea dogma Treimii. (Cfi. Ian T. Taylor, In the 
Minds ofiMen: Darwin and the New World Order, TFE Publishing, Minneapolis, 1991, pp. 342-43) (n. ed.)] 
Epoca lui Newton, începutul Iluminismului, a fost o vreme când ştiinţa si religia raţională păreau a fi de acord 
că totul în lume mergea bine, iar artele înfloreau într-un mod cum nu aveau să mai înflorească vreodată în 
Apus. 

înainte de aceasta, Apusul cunoscuse câteva veacuri de frământare intelectuală si chiar de haos, o dată cu 
prăbuşirea sintezei medievale a romano-catolicismului, noi forte făcându-se simţite, ceea ce a dus la dispute 

aprinse si războaie sângeroase. Războaiele religioase cu tot felul de scopuri lumeşti s-au încheiat o dată cu 
Războiul de Treizeci de Ani, în 1648, care a devastat Germania. Protestantismul se răsculase împotriva 
complicaţiei si corupţiei din catolicism; a avut loc o renaştere a gândirii si artei păgâne antice; noul umanism 
descoperise omul natural, ceea ce a împins încă mai în spate ideea de Dumnezeu; si, lucru si mai semnificativ 
pentru viitor, ştiinţa a înlocuit teologia ca dreptar al cunoaşterii, iar studiul naturii si al legilor ei a ajuns să pară 
cel mai însemnat demers intelectual. 

Totuşi, în veacul al saptesprezecelea si începutul celui de-al optsprezecelea se ajunsese la un anume echilibru si 
armonie în gândirea apuseană. De fapt, creştinismul nu fusese răsturnat de noile idei, ci, mai curând, se 
adaptase noului spirit, nefăcându-se încă simţite dificultăţile si contradicţiile ideilor naturaliste si raţionaliste 
moderne. îndeosebi în partea cea mai luminată a Europei Apusene, Franţa si Germania, părea că venise o vârstă 
de aur, în contrast mai ales cu războaiele religioase care ruinaseră aceste ţări până pe la mijlocul secolului al 
saptesprezecelea. Omul luminat credea în Dumnezeu, a cărui existentă putea fi demonstrată raţional, era 
tolerant cu credinţele altora si credea că tot ce există în lume poate fi explicat de către ştiinţa modernă, ale cărei 
ultime progrese le urmărea cu nerăbdare. Lumea părea a fi o maşină uriaşă în necontenită mişcare, fiecare 
mişcare a ei putând fi descrisă matematic. Exista un singur univers uriaş, orânduit ca un sistem matematic 
uniform. Lucrarea clasică ce exprima ideile menţionate, Principia Mathematica a lui Newton, a fost salutată cu 
aclamaţii la apariţia ei, în 1687, arătând că lumea educată a vremii era bine pregătită pentru noua evanghelie. 

In noua sinteză a Iluminismului „Natura" îl înlocuia pe Dumnezeu ca idee centrală - chiar dacă Dumnezeu nu a 
fost eliminat nici până la sfârşitul perioadei. Epoca sistemului newtonian a fost si epoca religiei Raţiunii. De- 
acum, religia era supusă aceluiaşi criteriu precum ştiinţa: studierii lumii exterioare, adică criteriului raţiunii. 
Astfel, s-a continuat procesul început o dată cu scolastica, curând după Schismă, când raţiunea a fost aşezată 
deasupra credinţei si tradiţiei. Iluminismul a fost vremea când oamenii visau la o religie a bunului simt. 

In termeni religioşi, poate cea mai tipică mişcare a veacului al optsprezecelea a fost deismul. Deismul susţine că 
Dumnezeu există, dar fără a se face simţit; adică zideşte lumea si se retrage. Newton însuşi nu credea că poate 
să calculeze chiar totul corect, de pildă deplasările cometelor; el socotea că universul era ca un uriaş ceas pe 
care 1-a făcut Dumnezeu si apoi s-a retras, si că, din când în când, trebuie să revină si să îl fixeze, să îl 
răsucească. Dar astronomii ulteriori au spus că nu e adevărat: poţi obţine o teorie unificată care să explice totul, 
chiar si mişcările neregulate, deci Dumnezeu este necesar doar la început. Dumnezeu devine extrem de şters. 
Astfel că minunile si prorociile au început a fî puse la îndoială, mulţi scriitori începând deja să spună că ele nu 
erau decât superstiţie. In privinţa aceasta francezii erau mult mai radicali decât englezii. 

Cercetând concepţia despre lume a Iluminismului putem vedea cât de armonioasă părea a fî - Natura domnind 
deasupra tuturor, tainele Naturii descoperindu-se, Dumnezeu fiind încă în cer (deşi nefăcând mare lucru), iar 
cunoaşterea ştiinţifică progresând în întreaga lume. 

Ajungem astfel la al doilea aspect principal al Iluminismului: credinţa în progresul uman. în cartea sa The 
Making of the Modern Mind (Crearea gândirii moderne), J.H. Randall Jr. scrie: 

„Marii apostoli ai Iluminismului sperau să realizeze societatea ome nească ideală prin răspândirea raţiunii si 
ştiinţei între oameni. Iar de acolo sperau să se ajungă la o adevărată vârstă de aur. încă de la începutul vea cului 
[al optsprezecelea] s-a ridicat un tot mai puternic imn de laudă adus progresului prin educaţie. Locke, Helvetius 
si Bentham au pus temelia generosului vis; toţi oamenii, indiferent de scoală, afară doar de cei ce rămâneau 
credincioşi [...] dogmei creştine a păcatului strămoşesc, ere deau cu toată fiinţa lor arzătoare în perfectibilitatea 
rasei umane. In sfâr sit, omenirea îsi ţinea cheia destinului în propriile mâini: putea să-si facă viitorul aproape 
cum voia. înlăturând greşelile prosteşti din trecut si în torcându-se la o cultivare raţională a naturii, aproape că 
nu ar mai fi rămas nici un fel de piedici în calea bunăstării omeneşti care să nu poată fi depăşite. E greu să ne 
dăm seama cât de recentă este această credinţă în progre sul uman. Lumea antică pare să nu fi avut cunoştinţă 
de el; grecii si ro manii îsi întorceau privirile mai curând spre Vârsta de Aur, de la care omul decăzuse. Evul 
Mediu nu admitea, desigur, o asemenea gândire. Renaşterea, care a realizat într-adevăr asa de mult, nu-si putea 
închipui că omul poate să se ridice din nou la gloriosul nivel al antichităţii; ea îsi întorcea gândurile cu totul 
asupra trecutului. Numai în veacul al şapte sprezecelea, o dată cu dezvoltarea ştiinţei, omul a putut să nutrească 

o astfel de ambiţie trufaşă. [...] Toţi savanţii de după Descartes dispretuiau pe cei vechi si luptau pentru credinţa 
în progres. "[J.H. Randall, The Making ofthe Modern Mind, Houghton Mifflin Co., 1926, pp. 381-82.] 

De ce s-a prăbuşit concepţia despre lume a Iluminismului ? Filosofia sa pare azi cu totul naivă, iar arta sa - o 
vârstă de aur cu neputinţă de atins. Există diferite cauze, suprapunându-se unele cu altele. Cauza principală este 
abordarea critică tocmai a raţionalismului pe care se întemeia întreaga concepţie luministă. Sfinţii Părinţi spun 
că raţiunea omenească a decăzut o dată cu căderea omului; de-aceea, ea trebuie supusă credinţei si descoperirii 
dumnezeieşti, ca astfel să se ridice la o stare mai înaltă. De îndată ce raţiunea e înălţată deasupra credinţei si 
tradiţiei, atitudinea ei critică îi provoacă propria distrugere. Credinţa în raţiunea omenească este cea care a 
produs întâi scolastica, mai apoi Reforma, căci raţiunea supunea criticii însăşi religia. Reforma a fost o critică a 
catolicismului medieval, iar apoi critica Protestantismului a produs filosofii atei/agnostici ai veacului al 
nouăsprezecelea. In fine, atitudinea critică a raţiunii a produs actuala sinucidere a raţiunii. De îndată ce omul se 
încrede în raţiune ca dreptar al adevărului, este obligat s-o urmeze până la capăt pe calea să distructivă. Nu i se 
poate împotrivi. 

începând cu Evul Mediu, raţionalismul a redus sfera cunoaşterii pe măsură ce critica fiecare tradiţie si realitatea 
lumii duhovniceşti - totul în afară de lumea exterioară. O dată cu filosoful englez David Hume, spre sfârşitul 
veacului al optsprezecelea, raţiunea autonomă a mers în sfârşit până la capăt: a distrus orice cunoaştere sigură, 
chiar si pe cea a lumii exterioare. Hume spunea că nu putem cunoaşte adevărul absolut prin raţiune; putem 
cunoaşte doar ceea ce experiem. El scria: 

„Raţiunea e o facultate subiectivă care nu are legătură necesară cu .«faptele» pe care căutăm să le 
cunoaştem. Ea se limitează la schiţarea relaţiilor dintre ideile noastre, ele însele fiind de două ori distanţate de 
.«realitate». Iar simţurile noastre sunt la fel de subiective, căci nu pot nici odată să cunoască .«lucrul în 
sine», ci doar o imagine a lui, ce nu are în ea elementul necesităţii si siguranţei - .«contrarul oricărui fapt real 
este încă posibil». "[David Hume, An Enquiry Concerning Human Understanding, apud The English 
Philosophers from Bacon to MM, ed. Edwin A. Burtt, Random House-1939 New York pp. 593-94.] 

Iată, într-adevăr, un lucru foarte adânc înrădăcinat în gânditorii noştri moderni din ultimele două sute de ani: 
deznădejdea de a nu fi niciodată în stare să cunoşti ceva, care dizolvă însăşi substanţa vieţii. Crezând în 
filosofia rationalistă si începând a gândi lucrurile prin ea, dai de Hume si de alţi gânditori asemeni lui, si, dintr- 
o dată, întreaga lume se dizolvă. Cu îndreptăţire deci s-au spus următoarele despre Hume de către un cercetător 
al filosofiei Iluminismului: 

„Citirea dialogurilor lui Hume după ce ai citit cu înţelegere plină de simpatie pe zeloşii deisti si pe optimiştii 
filosofi ai primei părţi a veacului optsprezece înseamnă a fi încercat de o uşoară înfiorare, de un simţământ de 
nelinişte. E ca si cum, în culmea amiezei Iluminismului, la ceasul ră gazului, când împrejur totul pare a fi 
liniştit si sigur, cineva si-ar da seama bmsc de apropiata si neaşteptata surpare a temeliilor, de slabul si 
îndepărtatul freamăt ce străbate sub terenul solid al bunului simt." [Cari L. Becher, The Heavenly City ofthe 
Eighteenth Century Philosophers, Yale University Press, New Haven, Connecticut, 1970, pp. 68-69.] 

(Desigur, acest fapt a produs mai târziu marele cutremur al zilelor noastre.) 

Idealul experimental în ştiinţă are o funcţie similară celei a raţiunii în ni micirea concepţiei despre lume a 
Iluminismului. Fiind el însuşi întemeiat pe raţionalism, acest ideal nu e nicicând împlinit; el nu se opreşte 
niciodată, ci aşteaptă mereu să-si testeze concluziile, ajungând la altele noi. Tocmai de aceea ideile ştiinţifice se 
schimbă mereu, iar sinteza ştiinţifică din vremea lui Newton a fost răsturnată. 

Până la urmă, ideea de progres a ajutat la dizolvarea vechii sinteze. In Renaştere, asa cum am văzut, anticii erau 
priviţi ca adevăratul model. Se credea că, dacă ne-am putea întoarce la ei, departe de Evul Mediu si de 
superstiţii, va fi grozav. Apoi când ştiinţele au ajuns să fie modul de gândire dominant, a apărut concepţia 
ştiinţifică despre lume. Oamenii au început să vadă că orice om din ziua de azi are mai multă cunoaştere 
ştiinţifică decât orice om din antichitate, pentru prima dată, acum ştiinţa a înaintat în chip dramatic cu 
experimentele sale etc. 

Este vădit că însăşi ideea de progres - ideea că prezentul clădeşte pe trecut, că generaţiile viitoare vor face mai 
bine decât noi, iar omul va înainta în mod constant - anulează ideea că există un criteriu statornic. Exact ca în 
subiectivismul lui Hume, totul devine relativ. Criteriul existentei omului e abandonat în voia sortii generaţiilor 
viitoare care urmează să îl îmbunătăţească. După un timp, oamenii încep să-si dea seama că au de-a face cu o 
filosofie a necontenitei schimbări, a necontenitei mişcări. Atunci sufletul se revoltă. El simte că nu există pace, 
nu există siguranţă. La sfârşitul veacului al optsprezecelea ideea de progres dăduse deja naştere concepţiei 
„evoluţioniste", care era mult diferită de concepţia statornică a lui Newton, ajungând în prim plan în veacul al 
nouăsprezecelea. 

Asa se face că veacul al optsprezecelea a început cu mult optimism, dar cei mai mulţi nu-si dădeau seama că 
spre sfârşitul veacului filosofii cei mai înaintaţi urmau să nimicească orice putinţă a vreunei cunoaşteri reale a 
lumii exterioare si orice criteriu statornic al adevărului. Ideile profunde de acest fel au nevoie de timp spre a 
pătrunde până la oameni, dar când o fac produc urmări dezastruoase. 

Dezastruoasele urmări s-au văzut în Revoluţia Franceză din 1789, care a fost aplicarea revoluţionară a ideilor 
raţionaliste la schimbarea societăţii si la întreaga rânduială a vieţii din afară. Sfârşitul veacului al optsprezecelea 
a adus cu el sfârşitul Vechii Ordini - sfârşitul unei epoci de stabilitate, când asezămintele omeneşti, arta si 
cultura erau întemeiate cel puţin pe o rămăşiţă de creştinism si de simţăminte creştine. Izbucnirea Revoluţiei 
Franceze a coincis cu sfârşitul civilizaţiei creştine. înainte de 1789 era încă „Vechiul Regim"; după acest an, 
urmează epoca Revoluţiei, vremurile noastre. 

In această perspectivă, teoria evoluţiei poate fi înţeleasă filosofic. Ea s-a ivit dintr~o căutare a unei legi 
ştiinţifice a progresului care să Justifice inaintarea revoluţionară modernă. Teoria evoluţiei a fost propusă mai 
întâi de către bunicul lui Charles Darwin, Erasmus, în 1794 - la numai cinci ani de la Revoluţia Franceză. [Mulţi 
dintre prietenii si apropiaţii lui Erasmus Darwin simpatizau cu revoluţionarii francezi. Erasmus a fost unul 
dintre întemeietorii Societăţii Lunare, care-i cuprindea pe simpatizanţii revoluţionarilor si ai cărei membri 
erau aceeaşi cu cei ai Societăţii Revoluţionare conduse de radicalul Earl Stanhope. Erasmus îl admira 
îndeosebi pe Rousseau, filosoful principal al Revoluţiei. Era si francmason, la fel ca fiul său, tatăl lui Charles 
Darwin. (n. ed.) ] 

J.H. Randall Jr., el însuşi evoluţionist, e destul de lipsit de naivitate spre a admite că teoria evoluţiei este o 
credinţă, nu un fapt dovedit: 

„în prezent biologii admit că, la drept vorbind, nu cunoaştem nimic de spre cauzele originii noilor specii; 
trebuie să recurgem la credinţa ştiinţifică că ele au loc datorită schimbărilor chimice din protoplasma 
embrionară. "[Randall, op. cit., p. 475. O afirmaţie similară a fost făcută de un important biolog evoluţionist 
britanic, Prof. L. Harrison Matthews, în Prefaţa la ediţia din 1971 a Originii speciilor. „Realitatea evoluţiei 
este şira spinării biologiei, biologia aflându-se deci în situaţia aparte a unei ştiinţe întemeiate pe o teorie 
nedovedită - este deci vorba de o ştiinţă sau de o credinţă?... Credinţa în evoluţie este astfel paralela exactă a 
credinţei într-o creaţie particulară: ambele sunt concepte despre care credincioşii ştiu că sunt adevărate, dar 
până în prezent nici una nu a fost în stare să o dovedească. " (n. ed.) ] 

Evolutionistii trebuie să recurgă la această credinţă fiindcă, cum însisi spun, „orice altceva este de neconceput" 
- acest „orice altceva" fiind faptul că Dumnezeu a creat lumea în urmă cu 7000 sau 8000 de ani. 

Randall continuă, descriind efectul evoluţiei asupra lumii: 

„în ciuda acestor dificultăţi, credinţele oamenilor de azi au fost adânc impregnate de conceptul de evoluţie. 
Marile noţiuni si concepte fundamen tale care însemnau asa de mult pentru veacul al optsprezecelea, Natura, 
Raţiunea si Utilitatea, au lăsat cu totul loc unui nou set care exprimă mai bine ultimele idei intelectuale despre o 
Lume în Creştere. O mulţime de factori au conspirat la popularizarea ideii de dezvoltare cu corolarele ei... 

Poate că accentul principal adus de Evoluţie în minţile oamenilor a fost cel pus asupra analizei cauzale 
amănunţite a proceselor de schimbare particulare. In loc de a căuta să descopere capătul sau ţinta mersului lumii 
ca întreg, ori să discernă cauza ultimă sau temeiul tuturor celor existente - sarcina fundamentală a ştiinţei si 

filosofiei anterioare - oamenii au ajuns să cerceteze doar ceea ce este acel proces si numai ceea ce produce el în 
părţile sale. Ei au respins [...] contemplarea unei alcătuiri fixe si sta tice a Adevărului, adoptând în locul ei telul 
investigării tuturor micilor adevăruri pe care le poate descoperi experimentul. Nu Adevărul care este obârşia 
tuturor adevărurilor, ridicând sufletul omenesc deasupra tuturor experienţelor omeneşti, în tărâmul celui 
veşnic... ci răbdătoarea, neobo sita si nesfârşita căutare a unei infinităţi de adevăruri finite din experienţa 
noastră - iată telul oricărei strădanii ştiinţifice si filosofice a zilelor noastre. "[Randall, op. cit., pp. 475-77.] 

Randall menţionează felul cum schimbarea aşezămintelor omeneşti - diferitele idei asupra moralei etc. - 
întăresc credinţa în evoluţie: 

„Concepţia asupra omului ca organism care reacţionează la si actio nează asupra unui mediu complex a devenit 
astăzi fundamentală. [Aceasta e teza principală a concepţiei evoluţioniste si a Epocii Revoluţionare privitor la 
natura umană. Ea s-a clădit dinfilosofia ştiinţifică a darwinismului si din fîlosofia politică a admiratorului lui 
Darwin, Karl Marx, si este comună tuturor construcţiilor totalitare si utopice derivate din acestea două, 
inclusiv liberalismului modern si feminismului radical. Judge Robert H. Bork, în cartea sa Slouching Towards 
Gomorrah: Modern Liberalism and American Decline (Regan Books/Harper Collins, New York, 1996), enunţă 
succint această teză evoluţionistă astfel: „Natura umană e infinit modelabilă, astfel că o natură umană nouă, 
mai bună si poate chiar perfectă, se poate produce prin rearanjarea instituţiilor sociale. " Fe-' minista Shere 
Hite, în Hite Report on the Family, a înfăţişat această credinţă atunci când zicea: „Nu există nimic de felul 
unei .«naturi umane». Mai curând, există o structură psiholo gică care este implantată cu grijă în minţile 
noastre pe măsură ce învăţăm dragostea si ecuaţiile de putere ale familiei -pe viată. Din fericire, familia e un 
aşezământ omenesc: oamenii aufâcut-o si tot oamenii o pot schimba. " (n. ed.) ] Toate ideile si asezămintele 
sunt gândite astăzi în primul rând ca produse so ciale, funcţionând în grupuri sociale si izvorând din necesitatea 
săvârşirii unei anumite adaptări a naturii umane la mediul înconjurător. Toate do meniile de interes uman de 
astăzi au fost supuse acestei generale tendinţe sociologizante si psihologizante; exemplul religiei si teologiei 
este edifi câtor. In vreme ce veacul al optsprezecelea socotea religia si teologia ca pe un set de propoziţii 
deductive si demonstrative, oamenii de azi soco tesc religia în primul rând ca pe un produs social, un mod de 
viată izvorât din organizarea socială a experienţelor religioase ale oamenilor, iar teo logia ca pe o raţionalizare a 
anumitor simţăminte si experienţe fundamen tale a naturii umane. Nu mai căutăm să dovedim existenta lui 
Dumnezeu, ci vorbim de .«înţelesul lui Dumnezeu în experienţa umană»; nu mai căutăm să demonstrăm 
viata viitoare, ci investigăm efectul credinţei în nemurire asupra comportamentului uman." 

Vedem cât se poate de limpede că avem aici Următoarea treaptă de după Hume, care nimicise toate aceste 
lucruri. Nu mai poţi crede în acele idei învechite. Este o nouă treaptă, care nu are nimic de-a face cu 
„descoperirea ştiinţifică" a evoluţiei - nu e decât ceea ce pluteşte în aer. De vreme ce raţiunea îsi continuă 
marşul, va sfârşi prin propria sinucidere. 

Randall urmează: 

„Evoluţia a introdus o cu totul altă scară de valori. Acolo unde idealul veacului al optsprezecelea era raţionalul, 
naturalul, chiar primitivul si ne comptul, pentru noi lucrul cel mai de dorit se identifică mai curând cu ca patul 
ultim al procesului de dezvoltare, iar termenii noştri laudativi sunt .«modern», .«la zi», .«înaintat», 
.«progresist». în aceeaşi măsură ca si Epo ca Luminilor noi tindem să identificăm ceea ce aprobam cu 
Natura, dar pentru noi ea nu mai este ordinea raţională a naturii, ci culminarea proce sului evolutiv, pe care-1 
luăm drept pârghia existentei noastre. Veacul al optsprezecelea nu putea gândi un apelativ mai rău decât a numi 
pe un om .«entuziast nefiresc»; noi preferăm să-1 etichetăm drept .«fosilă demodată si depăşită». Epoca 
aceea credea într-o teorie dacă era numită raţională, folositoare si naturală; noi îi dăm întâietate dacă este 
.«ultima descope rire». Trebuia să fim mai curând modernişti si progresişti, decât gânditori chibzuiţi. 
Rămâne de văzut dacă în noua noastră scară de valori nu am pierdut la fel de mult pe cât am câştigat... 

Ideea de evoluţie, asa cum a ajuns să fie înţeleasă în final, a întărit atitudinea umanistă si naturalistă." 

Falşii "proroci" 



Dobzhansky citează cu deplină aprobare următoarea afirmaţie a lui Teilhard de Chardin despre ce anume este 
evoluţia: 

„Este oare evoluţia o teorie, un sistem sau o ipoteză ? Ea este mult mai mult - este un postulat general, dinaintea 
căruia toate teoriile, toate ipote zele, toate sistemele trebuie să se încline de aici înainte, si căruia trebuie să i se 
conformeze spre a putea fi luate în considerare si a fi veridice. Evoluţia e o lumină care luminează toate faptele, 
o traiectorie pe care toate liniile de gândire trebuie s-o urmeze. Iată ce este evoluţia. "[Th. Dobzhansky, 
„Evolution: God's Method of Creation"] 

Adică, în gândirea lui Teilhard - pe care o urmează o mulţime de oameni, fie că sunt creştini, atei sau orice 
altceva - evoluţia devine un fel de nouă revelaţie universală pentru omenire. Deci totul trebuie înţeles în 
termenii evoluţiei, inclusiv religia. 

Scrierile lui Teilhard de Chardin sunt atât de înţesate de propriul jargon, încât este uşor să-1 respingi - ori să-1 
accepţi - fără să pricepi cu totul semni ficatia gândirii sale. Dar, mai presus de toate, trebuie înţeles ce anume i-a 
in spirat gândirea, căci tocmai această inspiraţie de temelie si concepţie despre lume a pus stăpânire pe fantezia 
intelectualului modern, deopotrivă „creştin" si ateu, în ciuda dificultăţii limbajului. 

Ceea ce 1-a inspirat pe Teilhard de Chardin si îi inspiră pe adepţii săi este o anume concepţie unitară asupra 
realităţii, o îmbinare a lui Dumnezeu si a lumii, a spiritualului si secularului, într-un singur proces armonios si 
atotcuprinzător care nu numai că poate fi perceput de intelectualul modern, ci poate fi simţit de sufletul sensibil 
aflat în strânsă legătură cu spiritul vieţii moderne; într-adevăr, pasul următor al procesului poate fi anticipat de 
„omul modern", si tocmai de aceea este asa de iute acceptat Teilhard de Chardin ca „proroc", chiar de către 
oameni ce nu cred în Dumnezeu: el vesteşte, într-un chip foarte „mistic", viitorul la care speră orice gânditor de 
astăzi (în afară de creştinii ortodocşi conştienţi). 

Există două laturi ale gândirii unitare a lui Teilhard de Chardin: cea lumească (prin care-i atrage si-i păstrează 
chiar pe ateii totali precum Julian Huxley), si cea spirituală (prin care-i atrage pe „creştini" si le dă o „religie" 
celor necredincioşi). 

Fragment din corespondenţa P. Serafim Rose cu un preopinent 
evoluţionist, dr. Kalomiros 

As vrea acum să vă pun o întrebare ştiinţifică cu totul elementară: care este dovada în favoarea „evoluţiei 
omului" ? Nici asupra acestei chestiuni nu pot intra în amănunte în prezenta scrisoare, ci o voi discuta pe scurt. 
Dacă doriţi, vă pot scrie mai amănunţit ceva mai târziu. 

Dovezile fosile în favoarea „evoluţiei omului" constau în: Omul de Neanderthal (mai multe exemplare); Omul 
de Pekin (câteva cranii); „oamenii" asa-zisi de Java, Heidelberg, Piltdown (până acum douăzeci de ani), si re 
centele descoperiri din Africa: toate extrem, de fragmentare; de asemenea, încă vreo câteva fragmente. 
Totalitatea dovezilor fosile ale „evoluţiei omu lui" încap într-o ladă de mărimea unui sicriu, provenind din părţi 
mult înde părtate ale pământului, fără vreo indicaţie demnă de crezare a unei vârste măcar relative (cu-atât mai 
puţin „absolute"), si fără nici o urmă de indicaţie asupra felului cum aceşti, „oameni" diferiţi se leagă unul de 
altul, fie prin descendentă, fie prin înrudire. 

Mai mult, în urmă cu douăzeci de ani s-a descoperit că unul dintre aceşti „strămoşi evolutivi ai omului", „omul 
de Piltdown", era o fraudă deliberată. Este interesant că unul dintre „descoperitorii" „omului" de Piltdown era 
Teii hard de Chardin - lucru pe care nu-1 veţi găsi în majoritatea manualelor ori bio grafiilor sale. El a 
„descopent" caninul acestei creaturi măsluite - dinte care fu şese deja vopsit cu intenţia de a înşela asupra 
vârstei sale atunci când 1-a desco perit! Nu am dovezi spre a spune că Teilhard de Chardin a participat în mod 
conştient la fraudă; cred că e mai plauzibil să fi fost o victimă a adevăratului autor al fraudei, fiind asa de dornic 

să găsească dovezi înfavoarea „evoluţiei omului", în care credea mai dinainte, încât nici nu a mai dat atenţie 
dificultă tilor anatomice pe care acest „om" grosolan măsluit le prezenta pentru orice observator obiectiv. Si 
totuşi în manualele evoluţioniste tipărite înainte de descoperirea fraudei, Omul de Piltdown era acceptat ca un 
strămoş evolutiv al omului fără discuţie; „craniul" său este chiar desenat (deşi se descoperiseră doar fragmente 
ale unui craniu); si se afirma cu încredere că „el combină carac teristicile umane cu altele mult mai înapoiate" 
(Tracy I. Storer, Zoologie gene rală, 1951). Era, desigur, exact acea „verigă lipsă" necesară dmtre om si mai 
mută; iată de ce frauda de la Piltdown a fost alcătuită tocmai ca un amestec de oase de om si de maimuţă. 

Ceva mai târziu, acelaşi Teilhard de Chardin a participat la descoperirea si mai ales la „interpretarea" „Omului 
de Pekin". Mulţumită „interpretării" sale (căci avea deja reputaţia de a fi unul dintre principalii paleontologi ai 
lumii), „Omul de Pekin" a intrat si el în manualele evoluţioniste ca strămoş al omului... 

Teilhard de Chardin a fost legat si de descoperirea si mai ales de interpretarea unora dintre rămăşiţele „Omului 
de Java", care sunt fragmentare. In fapt, oriunde se ducea, descoperea „dovezi" ce se potriveau exact cu 
aşteptările sale - anume, că omul a „evoluat" din creaturi de tipul maimuţelor. 

Dacă veţi cerceta în mod obiectiv toate dovezile fosile în favoarea „evoluţiei omului", cred că veţi descoperi că 
nu există nici o dovadă hotărâtoare sau cât de cât rezonabilă în favoarea ei. O anumită probă e socotită a fi 
dovadă în favoarea evoluţiei umane fiindcă oamenii doresc să creadă acest lucru; ei cred într-o filosofîe care 
cere ca omul să fi evoluat din creaturi asemenea maimuţelor. Omul de Neanderthal este pur si simplu Homo 
sapiens, nedeosebindu-se de oamenii moderni mai mult decât se deosebesc aceştia între ei, fiind o varietate 
înlăuntrul unui fel anume sau al unei specii. [Mulţi evolutionisti au ajuns la concluzia că Homo erectus aparţine 
si el de specia Homo sapiens. De pildă, William S. Laughlin (Universitatea Connecticut), studiind pe eschimoşi 
si aleuti, a observat multe asemănări între aceste populaţii si oamenii de tip Horno erectus (Sinanthropus) din 
Asia. El îsi încheie studiul astfel: „ Când descoperim că deosebiri semnificative s-au dezvoltat într-o scurtă 
perioadă de timp între populaţii strâns înrudite si apropiate, precum cele din Alaska si Groenlanda, si când 
luăm în considerare marile deosebiri ce exista între grupuri îndepărtate precum eschimoşii si aborigenii, 
despre care se ştie că aparţin aceleiaşi specii de Homo sapiens, pare justificat să concluzionăm că 
Sinanthropus aparţine de aceeaşi specie atât de diversă. " (Science 142, 8 Noiembrie 1963, p. 644). (n. ed.)] Vă 
rog să observaţi că ilustraţiile cu omul de Neanderthal din manualele evoluţioniste sunt invenţia artiştilor cu idei 
preconcepute despre cum trebuie să fi arătat „omul primitiv", întemeiate pe fîlosofia evoluţionistă ! 

Cred că am spus destul, nu spre a arăta că pot dezminţi „evoluţia omului" (căci cine poate dovedi sau dezminţi 
ceva cu probe atât de fragmentare ? !), ci spre a indica doar că trebuie să fim foarte critici în ce priveşte 
interpretarea părtinitoare a unor probe asa de precare. Să-i lăsăm pe păgânii noştri moderni si pe filosofii lor să 
se agite la descoperirea fiecărui nou craniu, os sau chiar a unui singur dinte, despre care ziarele titrează: 
„Descoperirea unui nou strămoş al omului". Aceasta nu tine nici măcar de domeniul cunoaşterii deşarte, ci de 
domeniul basmelor moderne, al înţelepciunii care, cu adevărat, s-a făcut uimitor de nebunească. 

Evoluţia este exact opusul creştinismului 

întreaga filosofîe evoluţionistă ce-i prinde astăzi pe oameni îi face să creadă, adesea inconştient, într-o 
concepţie despre creaţie si viată ce este exact opusul învăţăturii creştine: simplul devine complex, sălbăticia 
„evoluează" spre civilizaţie, nedesăvârsitul face să apară desăvârşirea, „progresul" etc. In concepţia Ortodoxiei, 
ceea ce este desăvârşit cade în nedesăvârşire (Raiul, în lumea căzută; si chiar istoric, Sfinţii Părinţi observă 
căderea ome nirii în general, până la venirea lui Hristos - cf. Sfântul Simeon Noul Teolog si Sfântul Grigorie al 
Nyssei), iar omul din zilele de pe urmă va fi mult mai jos duhovniceste decât în Biserica primară (cf. prorocia 
Sfântului. Nil Izvora torul de Mir si a Sfântului Nifon al Constantiei); nestricăciunea si nemurirea preced 
stricăciunea si moartea. [Sf. Nil Izv oratorul de Mir (+1651), arătându-se după moarte călugărului căzut 
Theofan din Muntele Athos, în anul 1817, a prorocit despre starea omenirii în vremurile din urmă: „Lumea din 
vremea aceea se va schimba si se va face de nerecunoscut. Când se va apropia vremea venirii lui Antihrist, se 
va întuneca mintea omului din vremea aceea de patimile cele trupeşti ale curviei si foarte mult se va înmulţi 
necredinţa si fărădelegea. Atunci lumea va deveni de nerecunoscut, schimbându-se fetele oamenilor, si nu vei 
mai cunoaşte fetele bărbaţilor de ale femeilor pentru neruşinata îmbrăcăminte si a părului din cap. Oamenii 

din vremea aceea se vor purta fără cuviinţă, fiind sălbătici si cruzi ca nişte fiare, din cauza ispitelor lui 
Antihrist. Nu vor da respect părinţilor si celor mai bătrâni, dragostea va pieri. [...] Atunci vor schimba 
obiceiurile si predania creştinilor si a Bisericii. Cuviinţa si curăţia vor pieri de la oameni si va stăpâni 
fărădelegea. Minciuna si iubirea de arginti va ajunge la cele mai mari trepte. (...) Curviile, preacurviile, 
sodomiile, hoţiile, omorurile vor fi pe toate drumurile in vremea aceea. (...) Bisericile lui Dumnezeu se vor lipsi 
de preoţi credincioşi si evlaviosi. " Vezi de asemenea prorociile Sfântului Nil despre decăderea vieţii' monahale 
ortodoxe în The Orthodox Word, nr. 21 (1968), pp. 143-49. Prorocia Sfântului Nifon, Episcopul Constantiei 
Ciprului (sec. al IV-lea), spune astfel: „Până la sfârşitul veacului acestuia nu vor lipsi nici prorocii Domnului 
Dumnezeu, si nici slugile diavolului. Dar in vremurile din urmă, cei ce vor sluji cu adevărat lui Dumnezeu vor 
reuşi să se tăinuiască de oameni si nu vor făptui printre ei semne si minuni, ca în timpurile noastre, ci vor 
merge pe calea faptelor si a smereniei, iar în împărăţia Cerească vor fi mai mari decât Părinţii ce s-au 
proslăvit prin semne. Căci în acea vreme nimeni nu va face minuni înfiata oamenilor, care să-i aprindă, 
insuflându-le dorinţa nevointelor ascetice. ( . .) Mulţi, aflându-se în neştiinţă, vor cădea in prăpastie, abătându- 
se întru lăţimea căii largi si întinse" (citată in Serafim Rose, Ortodoxia si religia viitorului, Mănăstirea 
Slătioara, 1996,p. 195).] 

Desăvârşirea si nemurirea veacului viitor (cerul) nu sunt o dezvoltare sau o „evoluţie" din lumea prezentă (cum 
ar zice Teilhard de Chardin; de fapt, hiliasmul este o consecinţă aproape inevitabilă a evoluţiei), ci o 
preschimbarea ei din temelii. 

Scopul principal al „filosofiei evoluţioniste" este răsturnarea perspectivei creştine, întemeiate pe Dumnezeu 
Care face totul precum voieşte El, punând în locul ei ceva mai „pe înţelesul" omului căzut - raţionalism, 
umanism. Iată de ce „evoluţia" a fost dezvoltată treptat de filosofia modernă agnostică, atee si deistă, înainte de 
a se găsi măcar o dovadă „ştiinţifică". Perspectiva eres tin-ortodoxă (Raiul, scurtimea [timpului acordat] lumii 
acesteia etc.) este o perspectivă cu totul nouă pentru cei prostiţi de moderna filosofie „lumi nistă", al cărei 
produs-cheie este evoluţia. 

Credinţa în datarea radiometrică 

de Curt Sewell 

Foarte mulţi savanţi, profesori si majoritatea mediilor de informare sunt foarte buni avocaţi ai credinţelor 
evoluţioniste în vârstele mari. Si mulţi creştini s-au alăturat afirmaţiilor savanţilor despre „marea vârstă a 
pământu lui", de obicei fără să-si dea seama că ele se întemeiază pe presupoziţii natu raliste ce elimină complet 
orice fel de intervenţie a unui Dumnezeu creator. Ei nu au recunoscut eroarea raţionamentului circular din 
aceste credinţe în vârstele mari. Astfel, fără să fie nevoie, ei si-au pierdut temelia credinţei. Curtis Sewell Jr. a 
lucrat timp de 44 de ani ca inginer electronist în industria nucleară, începând cu Proiectul Manhattan al Armatei 
Statelor Uni te din timpul celui de-al Doilea Război Mondial (prima bombă atomică). Timp de cinci ani a fost 
inginer sef la Isotopes, Inc. Printre sarcinile sale s-a numărat si proiectarea instrumentarului pentru analiza 
radiochimică de diferite tipuri, inclusiv pentru sistemul datării cu Carbon 14. In 1988 a ieşit la pensie de la 
Lawrence Livermore National Laboratory. 

Cândva D-l Sewell adera la concepţia uniformistă că pământul are miliarde de ani vechime, dar în decursul 
multor ani de lucru a început să se îndoiască de „dovezile" acestui fapt, fiindcă a văzut că se întemeiau pe o 
logică circulară. Povestea trecerii sale de la concepţia evoluţionistă la concepţia creştină despre lume este 
relatată în cartea sa God at Ground Zero (Maşter Books, Green Forest, Arkansas, 1997). 

„Cum pot creaţioniştii să se aştepte ca oamenii să accepte ideea pământului 
tânăr, când, prin datarea radiometrică, ştiinţa a dovedit că pământul are 
miliarde de ani vechime ?" 

Articolul de fată pune această întrebare, ce reprezintă gândirea unui mare număr de oameni de azi. Cu siguranţă 
că majoritatea oamenilor de ştiinţă acceptă datarea radiometrică. Totuşi nu există cu adevărat un motiv ştiinţific 
care să dovedească că datarea radiometrică este corectă, ci o mulţime de dovezi ce arată că ea nu funcţionează. 

Vom discuta câteva dintre ele. Vom descoperi că piatra de temelie a analizei radiometrice este credinţa în 
materialism si respingerea oricărei acţiuni supranaturale, chiar înainte de a se face vreo măsurătoare. Mulţi 
oameni, între care chiar specialiştii în domeniu, uită presupoziţiile pe care se întemeiază datarea radiometrică. 

1. Datarea radioactivă 

In principiu există două tipuri de metode de datare radioactivă. Un tip este sistemul Carbon 14, folosit la datarea 
fragmentelor de organisme care au trăit. Nu a fost folosit niciodată pe eşantioane neorganice, si aproape că nici 
nu intră în discuţie dacă se consideră că eşantionul ar putea fi mult mai vechi de 50000 de ani. Ea furnizează 
unele dovezi foarte bune, folosite adesea de creationisti. Dar în acest articol nu vom discuta despre metoda C- 
14. 

A doua mare categorie se mai numeşte „datarea cu metale grele" si include sistemele uraniu-toriu-plumb, 
rubidiu-strontiu si potasiu-argon. Aceste metode se folosesc în mod obişnuit pentru eşantioane anorganice, cum 
sunt rocile, dând adeseori vârste extrem de mari - milioane sau miliarde de ani. Evolutionistii descriu adesea 
aceste metode ca dovedind marea vechime a pământului si a straturilor sale. Creationistii le critică adesea, 
fiindcă dau rezultate cu totul false. 

Toate metodele de datare menţionate pornesc de la un anume izotop radioactiv precum U-238, U-235, Tor-232, 
K-40 sau Rb-87. Ei se numesc izotopi „mamă". Sunt elemente radioactive în mod natural, adică emit spontan 
particule alfa sau beta si, ca urmare, se transformă în alte elemente, numite izotopi „fiice". 

2. Erori experimentale 

Metodele ce dau vârste mari produc aproape tot atâtea răspunsuri „greşite" cât si „corecte". Răspunsul „corect" 
e ales pe baza coloanei stratigrafice, adică după felul fosilelor îngropate în apropiere. Desigur, datarea fosilelor 
depinde de presupunerea evoluţiei. Si, bineînţeles, publicul nu aude de obicei nimic despre răspunsurile greşite. 

Afirmaţia aceasta - că datele radiometrice sunt „corectate" prin referirea la fosilele-index determinate pe baza 
evoluţiei - este viu contestată, dar examinarea literaturii tehnice arată că ea este adevărată, în ciuda celor spuse 
de manualele elementare. Să vedem câteva exemple. 

3. Discrepanţe dovedite 

Publicul larg crede că rezultatele radiometrice sunt solide si deci se poate dovedi că sunt de încredere. Dar 
literatura de specialitate arată altceva. John Woodmorappe a făcut o cercetare extinsă a literaturii, examinând 
445 de articole tehnice din 54 de reviste de geocronologie si geologie cu mare autoritate. [John Woodmorappe, 
„Radiometric Geochronology Reappraised", în Creation Research Society Quarferly, voi. 16, septembrie 1979, 
pp. 102-29, 147. - Vezi si cartea din 1999 a lui John Woodmorappe, The Mythology of Modern Dating 
Methods, Institute for Creation Research, El Cajon, California. ] 

Rapoartele menţionate enumera peste 350 de date, măsurate cu metode radiometrice, ce contrazic cu mult 
vârstele atribuite fosilelor găsite în acelaşi strat. Ele acopereau vârstele „aşteptate" de la 1 la >600 de milioane 
de ani. In aproape toate cazurile de discrepantă s-au acceptat datele fosilelor. Datele radiometrice au fost 
eliminate. Woodmorappe cita spusele unui cercetător: 

„în general, se presupune că datele ce intră în .«marja de corectitudine» sunt corecte si sunt publicate, dar 
cele ce nu concordă cu alte date sunt rareori publicate, iar discrepantele nu sunt explicate complet." 

Când aceste rapoarte discutau posibilele cauze ale erorilor, foloseau , cuvinte de tipul „posibil", „poate", 
„probabil", „ar putea fi" etc. Motivele invocate de obicei cuprind intruziunea detritică, scurgerea sau infiltrarea 
unora dintre izotopi în eşantion, iar uneori conţinutul iniţial de izotopi din eşantion. Pentru datarea cu K-Ar este 
uşor de dat vina pe pierderea argonului, dacă vârsta obţinută e prea mică, sau pe absorbţia argonului dacă e prea 
mare. 

Se ştie prea bine că argonul, care e un gaz, difuzează uşor prin rocă, si nu e cu putinţă să se ştie dacă nu cumva 
s-a întâmplat ceva de acest fel într-un anume caz. 

Erorile sunt deosebit de mari cu metoda K-Ar (potasiu-argon). S-au făcut studii asupra unor roci bazaltice de 
vârstă recentă cunoscută, din apropiere de Hawaii. Ele proveneau de la vulcanul Kilauea. Rezultatele au ajuns 
până la 22 de milioane de ani. Joan Engels scria: 

In prezent se ştie foarte bine că vârstele obţinute cu K-Ar de la diferite minerale dintr-o singură rocă pot fi 
uimitor de discordante." 

4. Craniul 1470 

In 1927 Richard Leakey a descoperit un craniu lângă Lacul Rudolf din Kenya despre care spunea că era 
„aproape nedeosebit" de cel al omului modern. Totuşi fusese găsit sub un strat de tuf vulcanic KBS ce avea o 
vârstă acceptata de 2,6 milioane de ani vechime. Leakey a declarat că acest craniu avea 2,9 milioane de ani, 
spunând că „nu se potriveşte cu nici unul din modelele anterioare ale începuturilor omului". A fost numit 
KNM-ER-1470 de la Kenya National Museum, East Rudolf, 1470). 

Marvin Lubenow face o descriere exactă a celor zece ani de controverse în jurul datării craniului. 

La prima încercare de a data tuful KBS, Fitch si Miller au analizat rocile brute si au obţinut date mergând de la 
212 la 230 milioane de ani - perioada Triassicului cu mult mai vechi decât se aştepta. întrucât sub acest strat se 
descopensera oase de mamifere, au spus că evident datele erau greşite din pricina „posibilei prezente a 
argonului străin derivat din includerea unor roci pre-existente". Chiar dacă roca arăta bine, tot ce depăşea 5 
milioane de ani vechime era evident greşit, având în vedere ceea ce ştiau ei despre succe siunea dezvoltării 
evolutive". 

Intre timp, o echipă de la University of California din Berkeley, condusă de G.H. Curtis, a analizat câteva pietre 
ponce KBS si au descoperit câteva care aveau cam 1,6 milioane de ani si câteva de 1,8 milioane de ani Alte 
măsurători unele coborând la 0,5 milioane de ani au fost declarate anormal de mici. Ele au fost explicate ca 
posibile supraimprimări datorate unei infuzii de apa fierbinte cu bogat conţinut alcalin. 

Intre 1969 si 1976 mai multe echipe au făcut numeroase măsurători radiometnce, iar rezultatele s-au grupat în 
jurul a trei vârste -1,8 milioane, 2,4 milioane si 2,6 milioane de ani. Fiecare echipă a criticat tehnicile de selec 
are a esantioanelor de rocă ale celorialti. Se spunea că majoritatea argumentelor radiometrice favorizau data de 
2,6 milioane de ani, dar argumentele paleontologice favorizau data de 1,8 milioane de ani (adică data la care 
craniul s-ar fi potrivit cel mai bine cu teoria evoluţiei). In final s-a ajuns la o înţelegere numai după ce 
paleontologii s-au pus de acord în privinţa corelaţiei fosilelor, incluzând două specii de porc dispărute. Data 
finală acceptată pentru craniu a fost cea de 1,9 milioane de ani. Comentând metoda de selectare a esantioanelor 
de rocă pentru datarea radiometrică, Lubenow întreabă: 

„Se pune întrebarea, .«Cum ştii când ai eşantionul bun pentru datare ?» Singurul răspuns la întrebare este 
acela că esantioanele .«bune» dau date în acord cu presupunerile evoluţioniste. Esantioanele .«rele» sunt 
cele care dau date ce nu sunt conforme cu evoluţia - ilustrare clasică a cercului vicios." 

5. Datarea Marelui Canion 

Creationistii au criticat multe aspecte ale datării rocilor prin radioactivitate, dar au adus prea puţine probe reale 
că metoda este inadecvată. Totuşi Institutul de cercetări creationiste a ajuns în fazele preliminare ale obţinerii 
unor asemenea dovezi pentru rocile vulcanice. [Grand Canyon Dating Project, Institute for Creation Research, 
10946 Woodside Avenue North, Santee, California 92071] 

„Scopul proiectului", scriu savanţii de la Institutul de cercetări creationiste (ICC), „este folosirea .«celei mai 
de încredere» metode de datare cu izotopi radioactivi (.«metoda izocronă») cu cea mai precisă tehnică de 

măsurare analitică (tehnica spectrografului de masă pentru dilutia izotopică) spre a stabili .«vârstele» 
diferitelor roci din Marele Canion." 

Savanţii de la ICC au angajat un laborator geotehnic autorizat spre a sprijini acest plan si a supraveghea 
proiectul, prevenind orice tendinţă de a influenta rezultatele, si pentru a supune esantioanele de roci mai multor 
laboratoare calificate într-un mod care să evite orice subterfugii. 

Marele Canion are mai multe straturi si tipuri de roci diferite. Toţi sunt de acord că rocile metamorfice 
precambriene îngropate sub nivelul Canionului trebuie să fie cele mai vechi. Acestea includ zonele Trinity 
Gneiss, Elves Chasm Gneiss si Zoroaster Graniţe. 

De asemenea, toţi sunt de acord că scurgerea de lavă cuaternară de pe Podişul Unikaret este probabil depozitul 
metamorfic cel mai tânăr din zonă. El provine de la un vulcan, după ce toate depozitele de straturi sedimentare 
s-au depus si după ce canionul a fost erodat. Lava s-a scurs peste margine, pe versantii canionului deja erodat. 

Geologii cei mai tradiţionalişti cred că gnaisurile si graniturile de adâncime au peste 600 de milioane de ani 
vechime, probabil în jur de 2000 de milioane de ani, iar vârsta scurgerilor de lavă bazaltică de pe Podişul 
Unikaret trebuie estimată la câteva mii de ani, fiindcă e vădit mai tânără decât straturile sedimentare din partea 
de sus a pereţilor canionului. Astfel, comparând vârstele măsurate cu acurateţe ale mai multor eşantioane din 
cele două zone, vom avea o idee despre siguranţa generală a metodelor radiometrice. 

Rezultatele preliminare arată foarte interesant. Dar numai măsurătorile scurgerilor de lavă recentă erau 
încheiate în momentul ultimului raport pe care îl am. 

Pentru un acelaşi set de roci recente s-au obţinut mai multe cifre de „vârstă model", ele fiind cu totul 
discordante (adică nu se potriveau defel una cu cealaltă). Cea „mai precisă" vârstă a izocronei rubidiu-strontiu a 
fost raportată ca fiind de 2,1 miliarde de ani. 

Dar vârsta acesta este clar greşită. Lava supusă datării s-a scurs peste marginea canionului deja erodat. Deci 
vârsta de „2,1 miliarde de ani" trebuie să fie de multe mii de ori mai mare decât vârsta reală a lavei. Acest unic 
rezultat ar trebuie să fie suficient spre a arunca puternice umbre de îndoială asupra metodelor de datare 
radiometrică cu metale grele, dar trebuie să aşteptăm încheierea proiectului înainte de a trage prea multe 
concluzii. [Vezi Steven A. Austin ed., Grand Canyon: Monument to Catastrophe (1994), ca si caseta video 
însoţitoare, Grand Canyon: Monuments to the Flood. (n. ed.)] 

6. Cauzele erorilor 

Există câteva posibile surse ale erorilor asociate cu datarea radiometrică. Principalele probleme (începând de la 
cele de mai mică importantă) sunt: 

1. Acurateţea ratelor de dezintegrare - cele mai multe sunt considerate a fi cunoscute cu aproximaţie de câteva 
procente si, dacă sunt greşite, ar avea doar un efect minor asupra datelor. 

2. Constanta ratelor de dezintegrare - mulţi savanţi cred că ele au fost constante de-a lungul epocilor, deşi acest 
lucru nu se poate sti cu adevărat. Dar unul dintre primii cercetători, Prof John Joly de la Trinity College, 
Dublin, a raportat unele dovezi ce arătau variaţii. [J. Joly, Proceedings of the Royal Society, Londra, Seria A 
102, 1923, p. 682.] Raportul lui Barry Setterfield asupra posibilei variaţii a vitezei luminii dă si el referinţe 
istorice despre variaţiile ratelor de dezintegrare de-a lungul ultimilor 300 de ani. 764 Dar cei mai mulţi savanţi 
nu s-au arătat prea entuziaşti fată de acceptarea acestui concept. 

3. Activarea neutronică din surse necunoscute - Prof. Melvin Cook a cercetat minereuri dintr-o mină din 
Katanga si a descoperit că nu conţineau Pb-204 si nici toriu, dar exista o cantitate apreciabilă de Pb-208 ! E clar 
că acesta nu putea să fi fost primitiv, si nu putea să rezulte din dezintegrarea toriului. Singurul mod în care 
putea fi explicat era activarea neutronică în Pb-207. Când Cook a făcut această corecţie, vârsta calculată s-a 
redus de la 600 de milioane de ani până la epoca modernă. [Trevor Norman si Barry Setterfield, „ The Atomic 

Constants, Light, and Time", Stanford Research Institute International Invited Research Report, Menlo Park, 
California, 1987. w Melvin Cook, Prehistory and Earth Models, Max Parrish and Co. Ltd., Londra, 1966, pp. 
54-55.] In cele mai multe mine reuri nu este posibil să se vadă acest efect asa de clar, dar faptul arată că un 
anumit flux de neutroni, posibil de la o supernovă, trebuie să fi avut o puter nică influentă, iar aceasta ar fi fost 
posibil în întreaga lume, afectând toate rocile într-un mod ce nu poate fi determinat cu uşurinţă astăzi. 

4. Integritatea atomilor în roci - aceasta stârneşte cea mai mare îngrijorare tuturor cronologistilor si este motivul 
cel mai des citat pentru erorile evidente în măsurarea datelor. Sărurile de uraniu sunt solubile în apă si cele mai 
multe minerale sunt supuse unei infiltrări inegale a componentelor lor chimice. Argonul migrează în mod 
impredictibil înăuntrul si în afara rocilor. Hurley a raportat că componentele radioactive ale graniturilor stau la 
suprafaţa granulelor si pot fi cu uşurinţă spălate. Cristalele de zircon au fost datate cu metodele U-Pb, dar 
studiile de microsondaje cu ioni au arătat că uraniul si plumbul sunt fixate în diferite părţi ale structurii 
cristaline. Aceasta arată că de fapt Pb-206 nu putea proveni din dezintegrarea uraniului; deci aceste datări 
trebuie să fie invalidate. 

5. De departe cea mai importantă problemă este conţinutul izotopic originar al rocii. Cum am putea să ştim care 
a fost materialul originar ? Vom vedea că răspunsul la această întrebare depinde de o decizie ce implică ceva ce 
nu poate fi dovedit - o decizie pe bază de credinţă. 

7. Materialul izotopic originar 

Geologul uniformist trebuie să presupună o oarecare concentraţie iniţială. Dacă alegerea sa este bună, iar 
celelalte surse de erori pot fi minimalizate, poate face o determinare precisă a vârstei - cu condiţia ca setul de 
presupuneri făcute de el să fie corect. Dar presupunerile sale se întemeiază întotdeauna pe teoria 
uniformismului - adică faptul că pământul si rocile sale au luat naştere în mod pur materialist, fără intervenţie 
supranaturală, cu mult timp în urmă. Deci dacă încearcă să folosească aceste rezultate spre a dovedi că 
pământul este vechi si nu a fost creat, foloseşte o logică circulară. El elimină de fapt posibilitatea unei creaţii 
supranaturale în sase zile înainte de a face măsurătorile. 

Acum câţiva ani am făcut un curs de geologie la facultatea din localitatea mea. în primele lecţii profesorul a 
subliniat importanta credinţelor uniformiste ca temelie a geologiei istorice, spunând ceva de felul acesta: 

„Oamenii obişnuiau să creadă în tot felul de catastrofe, provocate de intervenţii supranaturale. Aceste povesti 
populare i-au făcut pe oameni să creadă că pământul avea numai câteva mii de ani vechime. Astăzi ştim, 
desigur, că acele lucruri nu au avut loc si că pământul e mult mai vechi. El a evoluat lent, timp de miliarde de 
ani. Aceasta a avut loc conform .«principiului uniformist» - ce spune că toate procesele au urmat întot 
deauna aceleaşi legi naturale pe care le observăm astăzi." 

Observaţi uşurinţa acceptării credinţei că istorisirea Bibliei nu poate fi într-adevăr reală. In manualul său clasic 
de geocronologie [Vârsta rocilor, planetelor si stelelor], Henry Faul spune: 

„Dacă se acceptă că sistemul solar s-a condensat dintr-un nor primor dial, rezultă că materialele planetelor, 
asteroizilor si meteoriţilor au o ori gine comună. Meteoriţii de fier conţin ceva plumb, dar numai urme infi me 
de uraniu si toriu, si deci plumbul e necontaminat de plumb radioge nic, putând fi privit ca un bun eşantion de 
plumb primordial. Tabelul 6-1 dă lista compoziţiei izotopice a plumbului extras din câţiva meteoriţi de fier. 
Aceste date pot fi acum folosite ca (Pb207/Pb204) si (Pb206/Pb204) în ecuaţia Houtermans, si tot ce rămâne de 
descoperit pentru a permite cal cularea vârstei pământului este un eşantion de plumb dintr-un subsistem închis 
cu vârstă cunoscută. "[Henry Faul, Ages ofRocks, Planets and Stars, McGraw-Hill, New York, 1966, pp. 65, 
67.] 

Observaţi punctul de pornire al lui Faul - „Dacă se acceptă că sistemul solar s-a condensat dintr-un nor 
primordial..." Aceasta înseamnă o origine pur naturalistă a pământului, de-a lungul unei perioade mari de timp. 
El înfă tisează aici credinţa obişnuită a celor mai mulţi savanţi evolutionisti că pă mântui si sistemul solar au 
evoluat dintr-un nor de gaz si praf, într-un timp foarte lung, începând cu miliarde de ani în urmă. Pornind de la 

această ere dintă de bază, Faul argumentează că alcătuirea originară a elementelor chi mice ale pământului 
trebuie să fî fost similară cu ceea ce putem vedea azi în meteoriţi. 

Această presupunere este una dintre principalele probe folosite spre a de termina vârsta pământului si 
coeficientul izotopic al plumbului din compozi tia rocilor primitive. Dar ea se întemeiază cu totul pe credinţa în 
uniformism si în originea naturalistă a pământului. Fără această credinţă de bază, toate măsurătorile datelor ce 
dau vârste mari ar fi lipsite de sens. 

Pe de altă parte, dacă pământul a fost creat dintr-o dată (cum spune Bi blia), Ziditorul putea să-1 facă oricum ar 
fi dorit. Nu ar fi fost silit să urmeze nici una din legile omului - si într-adevăr El a si dovedit acest lucru. Când a 
făcut pomii din Grădina Edenului, aceştia aveau îndată si fructe. Când i-a făcut pe Adam si Eva, ei erau în 
forma lor matură, nu ca nişte prunci. Ni s-a spus că El a făcut aceste lucruri cu înfăţişarea maturităţii. [Acest 
lucru a fost afirmat categoric de către Sf Efrem Şirul în tălcuirea sa la Facere din sec. IV: „Deşi ierburile 
aveau doar o clipă vechime la facerea lor, ele păreau ca si cum ar fi avut câteva luni vechime. Tot asa copacii, 
deşi aveau doar o zi când au răsărit, erau totuşi ca pomii vechi de câţiva ani, fiind deplin crescuţi si cu fructe 
începând să se ivească pe ramurile lor. "Mai târziu, explicând cum anume luna avea întatisarea matură în 
momentul facerii ei, Sf. Efrem scrie: „ Pe cât de bătrâni erau copacii, ierburile, animalele, păsările si chiar 
oamenii (când au fost creaţi), tot pe-atât erau si tineri. Erau bătrâni după înfăţişarea mădularelor lor si 
materiilor lor, însă erau tineri pentru ceasul si clipa zidirii lor" (Tâlcuire la Facere, ed. engl, pp. 90-91); 
(s.n.). Prin această înţelegere scriptural-patristică a felului cum a creat Dumnezeu lumea, întreaga temelie a 
metodelor de datare radiometrică se prăbuşeşte. Faptul că Sf. Efrem a învătat-o în secolul al IV-lea arată că 
nu este un argument ad-hoc al savanţilor creationisti de azi, ci chiar o tâlcuire de neocolit a Scripturii, (n. ed.)] 
De ce nu ar fî 

putut face si rocile în acelaşi fel ? De ce nu ar fî putut să conţină Plumb 206 si Argon 40, astfel încât să apară 
„mature" ? Savanţii sunt de acord că Plumbul 204 trebuie să fi fost prezent încă de la începuturile pământului. 
De ce nu s-ar putea ca si Plumbul 206, 207 si 208 să fi apărut în acelaşi fel ? 

întrucât o lucrare preistorică a lui Dumnezeu nu este supusă investigaţiei ştiinţifice, fiind deci în afara 
metodelor ştiinţei, mulţi savanţi îl exclud pe Dumnezeu din probabilitatea ştiinţifică, presupunând pur si simplu 
că Dumnezeu nu a intervenit niciodată. Ei caută explicaţii pur materialiste, ca si cum aceasta ar fî singura 
alegere acceptabilă ştiinţific. Dar aceasta nu ne duce la problema reală. Vedem că datarea radiogenică nu se 
întemeiază doar pe măsurători fizice. Temeiul său este o credinţă filosofică - credinţa cuiva despre felul cum a 
apărut lumea. 

Vedem că problema „pământ vechi - pământ nou" se poate rezolva doar în funcţie de credinţa întemeietoare pe 
care o alegem. 

Dacă alegem credinţa în materialism si excludem posibilitatea interven tiei supranaturale, atunci suntem 
îndreptăţiţi să credem că pământul are mili arde de ani vechime. 

Totuşi, dacă recunoaştem un Dumnezeu care poate să intervină si a inter venit în propria zidire, atunci suntem 
îndreptăţiţi să credem în istorisirea biblică si într-o vârstă de doar câteva mii de ani. 

Nici una dintre alegeri nu ni se impune prin dovezile fizice. Mai degrabă alegerea noastră se face din motive 
filosofice, iar apoi potrivim probele cu unul sau altul din sistemele de credinţă întemeietoare. 

Părintele Seraphim Rose 

